open-index/open-wikipedia-markdown huggingface dataset:
പള്ളത്ത് രാമൻ

കേരളത്തിലെ ഒരു കവി, എഴുത്തുകാരൻ, സാമൂഹ്യ പരിഷ്കർത്താവ് എന്നീനിലകളിൽ അറിയപ്പെട്ടിരുന്ന വ്യക്തിയായിരുന്നു മഹാകവി **പള്ളത്ത് രാമൻ (1892-1950).**    

1891 ഒക്ടോബർ 7 ന് കൊച്ചി നഗരത്തിലാണ് പള്ളത്ത് രാമൻ ജനിച്ചത്. പള്ളത്ത് ഇക്കോരനും ലക്ഷ്മിയുമായിരുന്നു മാതാപിതാക്കൾ. തൃശൂർ സെന്റ് തോമസ് സ്കൂളിലായിരുന്നു പ്രാഥമിക വിദ്യാഭ്യാസം. പത്തൊൻപതാമത്തെ വയസ്സിൽ, പടീരിൽ മക്കുണ്ണി അധികാരിയുടെ മകൾ ദേവകിയെ വിവാഹം ചെയ്തു. തൃശൂർ, ഒല്ലൂർ പ്രൈമറി സ്കൂളിൽ അദ്ധ്യാപകനായാണ് ഔദ്യോഗികജീവിതം ആരംഭിച്ചത്. 1917 ൽ മദ്രാസ് സർക്കാരിൽ ലക്ചററായി ചേർന്നു. 1920 ൽ പാലക്കാട് വിക്ടോറിയ കോളേജിലും പിന്നീട് മഹാരാജാസ് കോളേജ് പ്രൊഫസറായിരുന്നു. 1943 ൽ അദ്ധ്യാപകവൃത്തിയിൽ നിന്നും വിരമിച്ചു. ആദ്യ ഭാര്യ മരിച്ചശേഷം അദ്ദേഹം വീണ്ടും വിവാഹം കഴിച്ചു. ജീവിതത്തിന്റെ അവസാന നാളുകളിൽ അദ്ദേഹം രണ്ടാമത്തെ ഭാര്യ സഗുനയോടൊപ്പമായിരുന്നു താമസിച്ചിരുന്നത്. 1950 ജൂലായ്‌ 29 ന്‌ പള്ളത്ത് രാമൻ അന്തരിച്ചു.

ശ്രീ നാരായണ ഗുരുവിന്റെ ആശയങ്ങൾ പള്ളത്ത് രാമനെ വളരെയേറെ സ്വാധീനിച്ചിരുന്നു.  പാശ്ചാത്യ കവിതകളിൽ നിന്നും രജപുത്ര പുരാണങ്ങളിൽ നിന്നും അദ്ദേഹത്തിന്റെ രചനകൾക്ക് ചില സ്വാധീനമുണ്ടായിരുന്നു.   പ്രണയകവിതകൾ എഴുതുന്നതിൽ പ്രശസ്തനായിരുന്നു അദ്ദേഹത്തിന്റെ അദ്ദേഹത്തിന്റെ ഏറ്റവും പ്രശസ്തമായ കൃതി ***അമൃതപുളിനം*** *ആയിരുന്നു*, അത് നിരവധി അവാർഡുകൾ നേടി. 1946-ൽ കൊച്ചി മഹാരാജാവിൽ നിന്ന്‌ മഹാകവി സ്ഥാനവും സ്വർണ്ണമെഡലും  ലഭിച്ചു..  1948 മുതൽ അദ്ദേഹം തിരുവനന്തപുരത്താണ് താമസിച്ചിരുന്നത്. ‘പുരോഗാമി’ എന്ന മാസിക തുടങ്ങുകയും ശ്രീനാരായണ ഫിലിംസ് എന്ന ചലച്ചിത്ര നിർമാണ സംരംഭത്തിനു തുടക്കം കുറിയ്ക്കുകയും ചെയ്തിരുന്നു.  

## രചനകൾ
പള്ളത്ത് രാമൻ നോവൽ, കവിത, നാടകം എന്നിവയുൾപ്പെടെ നാൽപ്പതോളം പുസ്തകങ്ങൾ എഴുതിയിട്ടുണ്ട്. അതിൽ. വിദ്യാഭ്യാസവുമായി ബന്ധപ്പെട്ട പുസ്തകങ്ങൾ ഉൾപ്പെടുന്നു. അമൃതപുളിനം, വനബാല, വിലാസകുമാരി, രാജസ്ഥാനപുഷ്‌പം, കോഹിന്തൂർ എന്നിവയാണ്‌ പള്ളത്ത്‌ രചിച്ച നോവലുകൾ. സത്യകാന്തി, പുരോഗമനഗാനങ്ങൾ, കാട്ടുപൂക്കൾ, ഉദയരശ്‌മി, ഭാരതകോകിലം, സ്വാഗതം, സ്വാതന്ത്ര്യഭിക്ഷ, മധുര സ്വപ്‌നം, പുഷ്‌പവർഷം, കാലകല്ലോലം, ഇരുട്ടിലെ വെളിച്ചം. ഭാരതബന്ധു എന്നിവ കവിതകളിൽപ്പെടുന്നു. ശ്രീചിത്രാശോകൻ, രാവണപുത്രൻ, അരിവാൾ എന്നിവ നാടകങ്ങളാണ്‌. 

## സ്മാരകങ്ങൾ
* മഹാകവി പള്ളത്ത് രാമൻ കൾച്ചറൽ സെന്റർ, കൊച്ചി
* ഫോർട്ട് കൊച്ചിയിലെ പള്ളത്ത് രാമൻ മെമ്മോറിയൽ ഹാൾ
* കൊച്ചിയിലെ പള്ളത്ത് രാമൻ മെമ്മോറിയലിൽ കലാഗ്രാമം
* പള്ളത്ത് രാമൻ കലാ-സംസ്‌കാരികോത്സവം, കൊച്ചി

## അവലംബം

വർഗ്ഗം:മഹാരാജാസ് കോളേജിലെ അദ്ധ്യാപകർ
വർഗ്ഗം:1950-ൽ മരിച്ചവർ
വർഗ്ഗം:1892-ൽ ജനിച്ചവർ
വർഗ്ഗം:മലയാളകവികൾ
വർഗ്ഗം:മലയാളം എഴുത്തുകാർ
വർഗ്ഗം:ശ്രീനാരായണഗുരു
കെന്നത്ത് കൗണ്ട

**കെന്നത്ത് ഡേവിഡ് കൗണ്ട** (ജീവിതകാലം: 28 ഏപ്രിൽ 1924 - 17 ജൂൺ 2021) 1964 മുതൽ 1991 വരെ സാംബിയയുടെ ആദ്യ പ്രസിഡന്റായി സേവനമനുഷ്ഠിച്ച ഒരു സാംബിയൻ രാഷ്ട്രീയ പ്രവർത്തകനായിരുന്നു. ബ്രിട്ടീഷ് ഭരണത്തിൽ നിന്ന് രാജ്യത്തെ മോചിപ്പിക്കുന്നതിനുള്ള സ്വാതന്ത്ര്യസമരത്തിൽ അദ്ദേഹം മുൻനിരയിലുണ്ടായിരുന്നു. നോർത്തേൺ റോഡേഷ്യൻ ആഫ്രിക്കൻ നാഷണൽ കോൺഗ്രസിലെ ഹാരി നുകുമ്പുലയുടെ നേതൃത്വത്തിൽ അതൃപ്തനായ അദ്ദേഹം സാംബിയൻ ആഫ്രിക്കൻ നാഷണൽ കോൺഗ്രസ് എന്ന ഒരു പുതിയ പാർട്ടി സ്ഥാപിക്കുകയും പിന്നീട് അതിൻറെ പിൻഗാമിയായ യുണൈറ്റഡ് നാഷണൽ ഇൻഡിപെൻഡൻസ് പാർട്ടിയുടെ (UNIP) തലവനായിത്തീരുകയും ചെയ്തു. സ്വതന്ത്ര സാംബിയയുടെ ആദ്യ പ്രസിഡന്റായിരുന്നു അദ്ദേഹം. 1973 ൽ ട്രൈബൽ-ഇൻറർ-പാർട്ടി കലാപങ്ങളേത്തുടർന്ന്, UNIP ഒഴികെയുള്ള എല്ലാ രാഷ്ട്രീയ പാർട്ടികളും ചോമ പ്രഖ്യാപനത്തിൽ ഒപ്പുവച്ച ശേഷം ഒരു ഭരണഘടനാ ഭേദഗതിയിലൂടെ നിരോധിക്കപ്പെട്ടു. അതേസമയം, വിദേശ ഉടമസ്ഥതയിലുള്ള പ്രധാന കമ്പനികളിലെ ഭൂരിപക്ഷം ഓഹരികൾ ഏറ്റെടുക്കുന്നതിന് കൗണ്ട മേൽനോട്ടം വഹിച്ചു. 1973 ലെ എണ്ണ പ്രതിസന്ധിയും കയറ്റുമതി വരുമാനത്തിലുണ്ടായ ഇടിവും സാംബിയയെ സാമ്പത്തിക പ്രതിസന്ധിയിലാക്കി. അന്താരാഷ്ട്ര സമ്മർദ്ദം കൗണ്ടയെ താൻ അധികാരത്തിൽ തുടരുന്ന നിയമങ്ങളിൽ മാറ്റം വരുത്താൻ നിർബന്ധിതനാക്കി. 1991-ൽ ബഹു-പാർട്ടി തിരഞ്ഞെടുപ്പ് നടക്കുകയും മൂവ്‌മെന്റ് ഫോർ മൾട്ടിപാർട്ടി ഡെമോക്രസിയുടെ നേതാവായ ഫ്രെഡറിക് ചിലുബ വിജയം വരിക്കുകയും കൗണ്ടയെ അധികാരത്തിനു പുറത്താക്കുകയും ചെയ്തു. 1999 ൽ കൗണ്ടയുടെ സാംബിയൻ പൗരത്വം റദ്ദാക്കിയെങ്കിലും അടുത്ത വർഷം ഈ തീരുമാനം അസാധുവാക്കപ്പെട്ടു. 

## അവലംബം

വർഗ്ഗം:2021-ൽ മരിച്ചവർ
വർഗ്ഗം:1924-ൽ ജനിച്ചവർ
സോണി ലിവ്

സോണി പിക്ചേഴ്സ് നെറ്റ്‌വർക്ക്സ് ഇന്ത്യയുടെ ഉടമസ്ഥതയിലുള്ള ഒരു ഇന്ത്യൻ ഓവർ-ദി-ടോപ്പ് ഫ്രീമിയം സ്ട്രീമിംഗ് പ്ലാറ്റ്ഫോമാണ് **സോണി ലിവ്** .  2013ലാണ് സോണി ലിവ്  ആരംഭിച്ചത്

സോണി നെറ്റ്‌വർക്ക് കളിൽ നിന്നുള്ള പരിപാടികളയാ  സീരിയൽ , സിനിമ , തൽസമയ മത്സരങ്ങൾ എന്നിവയയിരുന്നു ആദ്യം ഉണ്ടായിരുന്നത്. 2016 മുതൽ മറ്റു കമ്പനികളുടെ പരിപാടികളും നൽകി തുടങ്ങി . 2020 മുതൽ മുൻനിര അമേരിക്കൻ കമ്പനികളുമായി ചേർന്ന് കുടുതൽ സീരിയൽ , സിനിമ എന്നിവ നൽകി തുടങ്ങി  . 2016 ശേഷം  ഇന്ത്യയിലെ മൊബൈൽ ബ്രോഡ്‌ബാൻഡിൻറെ  വളർച്ചയ്ക്കിടയിൽ, സോണി ലിവ്  അതിവേഗം രാജ്യത്തെ പ്രേമുഖ സ്ട്രീമിംഗ് സേവനമായി മാറി.

## ചരിത്രം
2013 ജനുവരി 23 ന്  ആയിരുന്നു സോണി **സോണി ലിവ്**ന്റെ ആരംഭം . 18 വർഷത്തെ പാരമ്പര്യമുള്ള സോണി പിക്ചേഴ്സ് നെറ്റ് വർക്ക് ഇന്ത്യയുടെ ഭാഗമായ ചാനലുകളിൽ നിന്നുള്ള  ഉള്ളടക്കത്തിൽ നിന്നും  ഹിന്ദിയിലും ഇംഗ്ലീഷിലും മായി  മൊത്തം 40,000+ മണിക്കൂർ ടെലിവിഷൻ ഷോയും  ഏതാണ്ട് 700 ൽ അധികം സിനിമകളും സോണി ലിവ് ന്റെ ഭാഗം ആയിരുന്നു . അതോടപ്പം ലൈവ് സ്പോർട്സ് ഇവന്റുകൾ സോണി ലിവിൽ  കാണിച്ചിരുന്നു .

ആനിമാക്‌സിൽ നിന്നുള്ള വൈവിധ്യമാർന്ന ആനിമേഷൻ സ്‌ട്രീം ചെയ്യുന്നതിന് സോണിലിവിൽ ലഭ്യമായിരുന്നു. 2017 ജൂലൈ 7 മുതൽ 2020 മെയ് വരെ ഇന്ത്യയിൽ ഒരു ഡിജിറ്റൽ സ്ട്രീമിംഗ് ചാനലായി മാത്രമായി അനിമാക്സ്  ഉണ്ടായിരുന്നു .

## പ്രോഗ്രാമിംഗ്

സോണി പിക്ചേഴ്സ് നെറ്റ്‌വർക്ക്സ് ഇന്ത്യയുടെ ഭാഗമായ സോണി ചാനൽ , സോണി സബ് , സോണി മറാത്തി , സോണി ആത് തുടങ്ങിയ ചാനലുകളിൽ നിന്നുള്ള പരിപാടികളും സോണി പിക്ചേഴ്സ് എൻറർടെയ്ൻമെൻറ് , സോണി പിക്ചേഴ്സ് ടെലിവിഷൻ തുടങ്ങിയ സോണിയുടെ തന്നെ സ്റ്റുഡിയോയില്  നിന്നുള്ള  സീരിയലുകളും  സിനിമകളും  സോണി ലിവില് സ്ട്രീം ചെയ്യാവുന്നത് ആണ് . 

## ലഭ്യത
ഇന്ത്യ, യുഎഇ, ഖത്തർ, കുവൈറ്റ്, സൗദി അറേബ്യ, ഒമാൻ, ബഹ്‌റൈൻ, പാകിസ്ഥാൻ, ബംഗ്ലാദേശ്, നേപ്പാൾ, ശ്രീലങ്ക, മാലിദ്വീപ്, ഭൂട്ടാൻ, അഫ്ഗാനിസ്ഥാൻ, മലേഷ്യ, സിംഗപ്പൂർ, ഹോങ്കോംഗ്, ഫിലിപ്പീൻസ്, ഇന്തോനേഷ്യ, തായ്ലൻഡ് എന്നിവിടങ്ങളിൽ സോണി ലിവ് ലഭ്യമാണ്.

## കാഴ്ചക്കാർ
സോണി ലിവ് അതിന്റെ വെബ്‌സൈറ്റ്, ആപ്പ്, യൂട്യൂബ് ചാനൽ എന്നിവയിൽ പ്രതിമാസം 25 ദശലക്ഷം വ്യൂകളിൽ കൂടുതല്  എത്തിയിരുന്നു .

## Platforms
അൺട്രോയിട് , ഐഓസ് , വെബ് തുടങ്ങിയ ഫ്ലാറ്റ്ഫോം കളിൽ സോണി ലിവ് കാണാൻ സാധിക്കും .
## ഇതും കാണുക
* സോണി പിക്ചേഴ്സ് നെറ്റ്‌വർക്ക്സ് ഇന്ത്യ
* സോണി പിക്ചേഴ്സ് സ്പോർട്സ് നെറ്റ്‌വർക്ക്
## പരാമർശങ്ങൾ

വർഗ്ഗം:Category:സോണി

വർഗ്ഗം:സോണി പിക്ചേഴ്സ് നെറ്റ്‌വർക്ക്സ് ഇന്ത്യ
റിവിന

പെറ്റിവെറേസീ സസ്യകുടുംബത്തിലെ ഒരു ജനുസ് ആണ് **റിവിന (Rivina)**. ജർമൻ സസ്യശാസ്ത്രജ്ഞനായ അഗസ്റ്റസ് ക്വിറിനസ് റിവിനസിന്റെ (1652-1723) ബഹുമാനാർഥമാണ് ഈ ജനുസ് നാമകരണം ചെയ്യപ്പെട്ടിരിക്കുന്നത്.

## തെരഞ്ഞെടുത്ത സ്പീഷിസുകൾ
* *[[Rivina brasiliensis]]* Nocca
* *[[Rivina humilis]] ([[രക്തനെല്ലി]])* L. &ndash; Pigeonberry (American tropics and subtropics)

### നേരത്തെ ഇവിടെ ഉൾപ്പെടുത്തിയിരുന്നവ
* *[[Trichostigma octandrum]]* (L.) H.Walter (as *R. octandra* L.)

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യജനുസുകൾ
വർഗ്ഗം:പെറ്റിവെറിയേസീ
ബാദാൻ (പേർഷ്യൻ ഗവർണ്ണർ)

ഏഴാം നൂറ്റാണ്ടിലെ ഒരു സാസാനിയൻ ഗവർണ്ണറായിരുന്നു **ബാദാൻ** അഥവാ **ബാദാൻ ഇബ്‌നു സാസാൻ** (). യെമനിലെ പേർഷ്യൻ ഭരണത്തിൽ 590 മുതൽ 628 വരെയാണ് ബാദാൻ ഗവർണ്ണറായിരുന്നത്. സൻഅയായിരുന്നു ബാദാന്റെ ആസ്ഥാനം.

അദ്ദേഹത്തിന്റെ ഭരണകാലത്ത് പ്രവാചകൻ മുഹമ്മദ് തന്റെ സന്ദേശം പ്രചരിപ്പിക്കാൻ തുടങ്ങിയിരുന്നു. ഈ പുതിയ വിശ്വാസത്തെക്കുറിച്ച് ബാദാൻ ഖോസ്രോയ്ക്ക് റിപ്പോർട്ടുകൾ അയച്ചു. 

ഹുദൈബിയാ സന്ധിയെത്തുടർന്നുണ്ടായ സമാധാനാന്തരീക്ഷത്തിൽ പ്രവാചകൻ മുഹമ്മദ്, അയൽ രാജ്യങ്ങളിലെ രാജാക്കന്മാർക്ക് കത്തുകളയച്ചിരുന്നു. കൂട്ടത്തിൽ പേർഷ്യയിലെ ഖുസ്രുവിന് കത്തുമായി പോയത് അബ്ദുല്ലാഹ് ഇബ്നു ഹുദാഫയായിരുന്നു. ഖുസ്രുവിന്റെ സദസ്സിലെത്തിയ അദ്ദേഹത്തോട് പരിചാരകർ കത്ത് ഏറ്റുവാങ്ങാൻ തുനിഞ്ഞപ്പോൾ അബ്ദുല്ലാഹ്, സന്ദേശം രാജാവിനെ മാത്രമേ ഏല്പിക്കാവൂ എന്ന് പ്രവാചക നിർദ്ദേശമുണ്ടെന്ന് പറഞ്ഞുകൊണ്ട് അതിന് വഴങ്ങിയില്ല. കുപിതനായ ഖുസ്രു കത്ത് കീറിയെറിഞ്ഞു. മുഹമ്മദിനെ തന്റെ മുന്നിലെത്തിക്കാനായി ഖുസ്രു ഒരു സംഘത്തെ അയച്ചെങ്കിലും അവർ മദീനയിലെത്തുമ്പോളേക്കും ഖുസ്രുവിനെ സ്വന്തം മകൻ വകവരുത്തിയിരുന്നു. തന്നെ പിടിക്കാൻ വന്നവരോട് മുഹമ്മദ് ഈ വിവരം അറിയിച്ചു. അതോടെ സ്തബ്ദരായ അവർ ഗവർണ്ണറായിരുന്ന ബാദാനെ വിവരമറിയിച്ചു. വിവരത്തിന്റെ സ്ഥിരീകരണം ലഭിച്ചതോടെ ഗവർണ്ണർ ബാദാൻ ഇസ്‌ലാം ആശ്ലേഷിച്ചു. അതോടെ നിരവധി യെമനികൾ ഇസ്‌ലാം സ്വീകരിക്കുകയുണ്ടായി. 

## പരാമർശങ്ങൾ
 

## ഉറവിടങ്ങൾ

* 
* 
* 

വർഗ്ഗം:ഇസ്ലാമിലേക്ക് മാറിയവർ
ഇബ്‌നുൽ ഖയ്യിം അൽ ജൗസിയ്യ

മധ്യകാലഘട്ടത്തിലെ ഒരു സുപ്രസിദ്ധ ഇസ്‌ലാമിക പണ്ഡിതനും എഴുത്തുകാരനും ചിന്തകനുമായിരുന്നു **ശംസുദ്ദീൻ അബൂ അബ്ദുല്ലാഹ് മുഹമ്മദ് ഇബ്‌നു അബൂബക്ർ ഇബ്‌നു അയ്യൂബ് അൽ സുരി**  () എന്ന **ഇബ്‌നുൽ ഖയ്യിം അൽ ജൗസിയ്യ** (29 ജനുവരി 1292- സെപ്റ്റംബർ 1350 എ.ഡി. / 691-751 AH)

സുന്നി മുസ്‌ലിംകളിലെ ഹൻബലി ചിന്താധാരയിലെ ഒരു പ്രധാനിയായിരുന്നു ഇബ്‌നുൽ ഖയ്യിം. ഇബ്‌നു തൈമിയ്യയുടെ ശിഷ്യനായിരുന്ന ഇബ്‌നുൽ ഖയ്യിം 1326-ൽ തന്റെ ഗുരുവിന്റെ കൂടെ ജയിൽ വാസമനുഷ്ഠിക്കുകയുണ്ടായി.

ജൗസിയ്യയിലെ ഒരു വിദ്യാലയത്തിലെ പ്രധാനാധ്യാപകനായിരുന്ന ഇബ്‌നുൽ ഖയ്യിമിന്റെ പിതാവ്, ഒപ്പം തന്നെ ദമാസ്കസിലെ കോടതിയിൽ ന്യായാധിപനുമായി പ്രവർത്തിച്ചുവരികയായിരുന്നു. മകനായ ഇബ്‌നുൽ ഖയ്യിം വലിയ ഇസ്‌ലാമിക പണ്ഡിതനായി വളർന്നുവന്നു. തൽഫലമായി, അദ്ദേഹത്തിൽ ശിഷ്യന്മാരായും സ്വാധീനത്തിലും നിരവധി പണ്ഡിതന്മാർ അക്കാലത്തുണ്ടായി. സലഫി ചിന്താധാരയിലെ പലരും ഇബ്‌നുൽ ഖയ്യിമിനെ ആശ്രയിക്കുന്നതിനാൽ പല സൂഫീപണ്ഡിതരും ഇബ്‌നുൽ ഖയ്യിമിനെ വിമർശനാത്മകമായി വിലയിരുത്താറുണ്ട്. വ്യക്തിപൂജ, ഖബറാരാധന തുടങ്ങിയ അനിസ്‌ലാമികാചാരങ്ങളെ ശക്തമായിത്തന്നെ ഇബ്‌നുൽ ഖയ്യിം എതിർത്തുവന്നതാണ് ഇതിന് കാരണം.
## അവലംബം

വർഗ്ഗം:CS1 errors: missing periodical
സ്നാപ്പ് ദി വിപ്പ്

വിൻസ്‌ലോ ഹോമർ 1872 ൽ വരച്ച ഓയിൽ പെയിന്റിംഗാണ് **സ്‌നാപ്പ് ദി വിപ്പ്.** ഒരു ചെറിയ ചുവന്ന സ്‌കൂൾ വീടിനു മുന്നിലെ കളിസ്ഥലത്ത് ഒരു കൂട്ടം കുട്ടികൾ ക്രാക്ക് ദി വിപ്പ് കളിക്കുന്നതായി ചിത്രീകരിച്ചിരിക്കുന്നു. അമേരിക്കയിലെ കൂടുതൽ ജനസംഖ്യ നഗരങ്ങളിലേക്ക് നീങ്ങുമ്പോൾ ആഭ്യന്തര യുദ്ധാനന്തര കാലഘട്ടത്തിൽ അമേരിക്കക്കാർ ഉപേക്ഷിക്കാൻ തുടങ്ങിയ ഗ്രാമീണ കാർഷിക ജീവിതത്തിന്റെ ലാളിത്യത്തെ ഛായാചിത്രം ചിത്രീകരിക്കുന്നു.  ഈ ചിത്രം നൊസ്റ്റാൾജിയയുടെ ഒരു മാനസികാവസ്ഥ ഉളവാക്കുന്നു. 

ഹോമർ ന്യൂയോർക്കിലെ ഹഡ്‌സൺ വാലിയിൽ നിരവധി വേനൽക്കാലങ്ങൾ ചെലവഴിച്ചു. കൂടാതെ ഹർലി സ്‌കൂൾഹൗസിൽ കളിക്കുന്ന പ്രാദേശിക ആൺകുട്ടികളാണ് ഈ രംഗം വരയ്ക്കാൻ പ്രചോദനമായതെന്ന് പറയപ്പെടുന്നു..
 
സമാനമായ തീയതിയിലുള്ള രണ്ടാമത്തെ പതിപ്പും ഹോമർ വരച്ചു. ഈ ചിത്രം ഇപ്പോൾ ന്യൂയോർക്കിലെ മെട്രോപൊളിറ്റൻ മ്യൂസിയത്തിൽ ഉണ്ട്. ഇതിൽ അദ്ദേഹം സ്കൂൾ ഭവനം നിലനിർത്തുന്നുണ്ടെങ്കിലും പശ്ചാത്തല ഹിൽ‌സ്‌കേപ്പ് നീക്കംചെയ്തിരിക്കുന്നു. ഇത് സ്ഥലത്തെ പ്രാദേശികമായി പ്രത്യേകമാക്കുന്നു. 
## അവലംബം

## പുറംകണ്ണികൾ
* ''Snap the Whip'' on the Butler Museum of Art homepage.
* ''Snap the Whip'' Analysis of 'Snap the Whip'.

വർഗ്ഗം:കുട്ടികളുടെ ചിത്രങ്ങൾ
സമുദ്രക്കായ

ലെസിതിഡേസീ സസ്യകുടുംബത്തിലെ ഒരു മരമാണ് **സമുദ്രചാമ്പ** അഥവാ **സമുദ്രക്കായ** (***Barringtonia racemosa*** - **powder-puff tree**, , , Malay: *Putat*). തീരദേശ ചതുപ്പ് വനങ്ങളിലും ഇന്ത്യൻ മഹാസമുദ്രത്തിലെ അഴിമുഖങ്ങളുടെ അരികുകളിലും മൊസാംബിക്ക്, ക്വാസുലു-നതാൽ (ദക്ഷിണാഫ്രിക്ക) എന്നിവയുടെ കിഴക്കൻ തീരത്ത് നിന്ന് മഡഗാസ്കർ, ഇന്ത്യ, ശ്രീലങ്ക, മലേഷ്യ, മാലദ്വീപ്, തായ്ലൻഡ്, ലാവോസ്, തെക്ക് ചൈന, വടക്കൻ ഓസ്‌ട്രേലിയ, തീരദേശ തായ്‌വാൻ, റ്യുക്യു ദ്വീപുകൾ, പല പോളിനേഷ്യൻ ദ്വീപുകൾ എന്നിവിടങ്ങളിലെല്ലാം ഇത് കാണപ്പെടുന്നു.

മിച്ചൽ റിവർ ഡിസ്ട്രിക്റ്റിലെ തദ്ദേശവാസികൾ ഈ ചെടിയെ *യാക്കൂറോ* എന്ന് വിളിക്കുന്നതായും *ഈ വൃക്ഷത്തിന്റെ വേരിന് കയ്പേറിയ രുചിയുണ്ടെന്നും വിത്തുകളും പുറംതൊലിയും നാട്ടുവൈദ്യത്തിൽ ഉപയോഗിക്കുന്നതായും* 1889 -ൽ ഇറങ്ങിയ *ദ യൂസ്ഫുൾ നേറ്റീവ് പ്ലാന്റ്സ് ഓഫ് ആസ്ത്രേലിയ* എന്ന പുസ്തകത്തിൽ പറയുന്നുണ്ട്. ചുവപ്പ് കലർന്ന നിറമാണ് തടിക്ക്, കൂടാതെ സിങ്കോണകളുമായി ബന്ധപ്പെട്ട സ്വഭാവസവിശേഷതകളുണ്ടെന്നും പറയപ്പെടുന്നു. പൊടിച്ച കായ ലഘുഭക്ഷണമായി ഉപയോഗിക്കുന്നു, ചർമ്മത്തിലെ രോഗങ്ങളിൽ ബാഹ്യമായി പ്രയോഗിക്കുന്നതു കൂടാതെ വേറെയും ഔഷധങ്ങളായി ഉപയോഗിക്കുന്നുണ്ടത്രേ. *(ട്രഷറി ഓഫ് ബോട്ടണി).*"

സൗത്ത് ആഫ്രിക്കയിൽ ഇതൊരു സംരക്ഷിത മരമാണ്.

## ചിത്രശാല

Image:穗花棋盤腳 Barringtonia racemosa - panoramio (1).jpg|പൂക്കളും ഇലച്ചാർത്തും
Image:Barringtonia_racemosa_new_leaves.JPG|പുതിയ ഇലകൾ
Image:Fruits of Putat (Barringtonia racemosa).JPG|കായ
Image:Barringtonia_racemosa_young_leaves.JPG|പുതിയ ഇലകൾ
Image:Barringtonia_racemosa_roots_enhanced.jpg|നദീതീരത്തെ വേരുകൾ
File:玉蕊 Barringtonia racemosa 20210125093732 07.jpg|പൂക്കുല
File:玉蕊 Barringtonia racemosa 20210125093732 02.jpg|ശൈത്യകാലത്തെ ഇലകൾ
File:玉蕊 Barringtonia racemosa 20210125093732 01.jpg|ചെടി, ശൈത്യകാലത്ത്


## ഇതും കാണുക
*തെക്കേ ആഫ്രിക്കൻ തദ്ദേശവാസികളായ മരങ്ങൾ

## അവലംബം

;കുറിപ്പുകൾ
*.

## പുറത്തേക്കുള്ള കണ്ണികൾ
*
*
*
*

വർഗ്ഗം:ആഫ്രിക്കയിലെ സസ്യജാലം
വർഗ്ഗം:ലെസിത്തിഡേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ബനൂ തൈം

അറേബ്യയിലെ ഖുറൈശി ഗോത്രത്തിൽ പെട്ട ഒരു വംശമാണ് ബനൂ തൈം അഥവാ ബനൂ തഹിം കുടുംബം ( 

ഫിഹർ ഇബ്നു മാലിക്, അദ്‌നാൻ എന്നിവരുടെ പിൻഗാമികളാണ് ഈ ഗോത്രം. 

## വംശാവലി

## അവലംബം

## കൂടുതൽ വായനയ്ക്ക്

* ഇബ്നു ഹിഷാം, *[[ഇബ്‌നു കഥീർ|അസ്സീറ അന്നബവിയ്യ]]*
സ്യൂഡോമയോപ്പിയ

സീലിയറി പേശിയുടെ അനിയന്ത്രിതമായ ചുരുങ്ങൽ (സ്പാസം ഓഫ് അക്കൊമഡേഷൻ) മൂലം പ്രകാശം കണ്ണിലെ റെറ്റിനയിൽ പതിക്കുന്നതിന് പകരം റെറ്റിനക്ക് മുന്നിൽ പതിക്കുന്ന മെഡിക്കൽ അവസ്ഥയാണ് **സ്യൂഡോമയോപ്പിയ**. കണ്ണിന്റെ ആകൃതി അല്ലെങ്കിൽ മറ്റ് അടിസ്ഥാന ശരീരഘടന മൂലമുണ്ടാകുന്ന മയോപിയയിൽ (ഹ്രസ്വദൃഷ്ടി) നിന്ന് ഇത് വ്യത്യസ്തമാണ്. പാരസിംപതിറ്റിക് നാഡീവ്യവസ്ഥയെ ഉത്തേജിപ്പിക്കുന്നതിലൂടെയോ അല്ലെങ്കിൽ കണ്ണിന്റെ ബുദ്ധിമുട്ട് അല്ലെങ്കിൽ ഒക്കുലാർ സിസ്റ്റങ്ങളുടെ ക്ഷീണം എന്നിവയിലൂടെ സ്യൂഡോമയോപിയ സജീവമാകാം. സജീവമായ അക്കൊമഡേഷൻ ഉള്ള ചെറുപ്പക്കാരിൽ ഇത് സാധാരണമാണ്. കൂടുതൽ നേരം വായന, കംപ്യൂട്ടർ/മൊബൈൽ ഫോൺ ഉപയോഗം എന്നിവ ഉള്ളവരിൽ സ്യൂഡോമയോപ്പിയ മൂലം കാഴ്ച മങ്ങലും തലവേദനയും ഉണ്ടാകാൻ സാധ്യതയുണ്ട്.

## അടയാളങ്ങളും ലക്ഷണങ്ങളും
സ്യൂഡോമയോപിയ രോഗികളിൽ ഇനിപ്പറയുന്ന ലക്ഷണങ്ങൾ കണ്ടേക്കാം

* ദൂരക്കാഴ്ചയുടെ മങ്ങൽ: സമീപ ജോലികളിൽ ദീർഘനേരം ഏർപ്പെട്ടു കഴിഞ്ഞാൽ ഇടയ്ക്കിടെയുണ്ടാകുന്ന മങ്ങൽ സ്യൂഡോമയോപിയയുടെ പ്രധാന ലക്ഷണമാണ്.
* അസ്‌തെനോപിയ
* തലവേദന
* കണ്ണ് വേദന/സ്ട്രെയിൻ
* ഫോട്ടോഫോബിയ 
* ഈസോട്രോപിയ: സ്യൂഡോമയോപിയയുടെ സാധാരണ കാരണമായ അക്കൊമഡേഷൻ സ്പാസം രോഗാവസ്ഥയിൽ അക്യൂട്ട് ഈസോട്രോപിയ ഉണ്ടാകാം.
* ഡിപ്ലോപ്പിയ: ഈസോട്രോപിയ അല്ലെങ്കിൽ കൺ‌വെർ‌ജെൻ‌സ് സ്പാസം കാരണം ഡിപ്ലോപ്പിയ ഉണ്ടാകാം

കോൺ‌കേവ് (മൈനസ്) ലെൻസുകൾ ഉപയോഗിക്കുമ്പോൾ കാഴ്ച താൽ‌ക്കാലികമായി മെച്ചപ്പെടാം. പക്ഷെ അത് രോഗാവസ്ഥയെ പ്രതികൂലമായി ബാധിക്കും. അട്രോപിൻ അല്ലെങ്കിൽ ഹോമാട്രോപിൻ കണ്ണ് തുള്ളി മരുന്നുകൾ പോലുള്ള ശക്തമായ സൈക്ലോപ്ലെജിക് ഉപയോഗിച്ച് സൈക്ലോപ്ലെജിക് റിഫ്രാക്ഷൻ വഴിയാണ് രോഗനിർണയം നടത്തുന്നത്. സിലിയറി പേശി സ്പാസം മൂലം അക്കൊമഡേഷൻ ആമ്പ്ലിറ്റൂഡും ഫെസിലിറ്റിയും കുറയാം.

## ചികിത്സ
ചികിത്സ അന്തർലീനമായ രോഗകാരണത്തെ ആശ്രയിച്ചിരിക്കുന്നു. ജൈവ കാരണങ്ങളിൽ സിസ്റ്റമിക് അല്ലെങ്കിൽ ഓക്യുലാർ മരുന്നുകൾ, ബ്രൈൻ സ്റ്റെം പരുക്ക്, യൂവിയൈറ്റിസ് പോലുള്ള സജീവമായ ഓക്യുലാർ വീക്കം എന്നിവ ഉൾപ്പെടാം. പ്രവർത്തന സാഹചര്യങ്ങളിൽ മാറ്റം വരുത്തിയും, നേത്ര വ്യായാമങ്ങൾ വഴിയും സ്യൂഡോമയോപിയ കൈകാര്യം ചെയ്യാൻ കഴിയും.

## ഇതും കാണുക

* റിഫ്രാക്ഷൻ

## അവലംബം

വർഗ്ഗം:നേത്രവൈകല്യങ്ങൾ
പെറ്റിവെറിയേസീ

നേരത്തെ *ഫൈറ്റോലാക്കേസീ* കുടുംബത്തിൽ ഉൾപ്പെട്ടിരുന്ന ഒരു സപുഷ്പി സസ്യകുടുംബമാണ് **പെറ്റിവെറിയേസീ (Petiveriaceae).** ഈ കുടുംബത്തിൽ ഒൻപതു ജനുസുകളിലായി ഏതാണ്ട് 20 അറിയപ്പെടുന്ന് സ്പീഷിസുകൾ ഉണ്ട്**.**

## ജനുസുകൾ
പെറ്റിവെറിയേസീ കുടുംബത്തിൽ താഴെക്കാണുന്ന ജനുസുകൾ ഉൾപ്പെടുന്നു:

## അവലംബം

## പുറത്തേക്കുള്ള കണ്ണികൾ
* 
* 
* Phytolaccaceae  in L. Watson and M.J. Dallwitz (1992 onwards). *[http://delta-intkey.com/angio/ The families of flowering plants] : descriptions, illustrations, identification, information retrieval.* Version: 30 May 2006. http://delta-intkey.com 

വർഗ്ഗം:സസ്യകുടുംബങ്ങൾ
പ്രമോദ് രാമൻ

മലയാള മാധ്യമപ്രവർത്തകനും എഴുത്തുകാരനുമാണ് കാസർഗോഡ് സ്വദേശിയായ **പ്രമോദ് രാമൻ**.. മീഡിയവൺ ചാനലിലെ എഡിറ്ററും അവതാരകനുമാണിപ്പോൾ. ഇന്ത്യയിൽ ഒരു സാറ്റലൈറ്റ് ചാനലിൽ ആദ്യമായി തൽസമയ വാർത്ത വായിച്ച മാധ്യമപ്രവർത്തകൻ കൂടിയാണ് പ്രമോദ്. ഏഷ്യാനെറ്റിന് വേണ്ടി 1995 സെപ്റ്റംബർ 30ന് ഫിലിപ്പൈൻസിൽ നിന്നായിരുന്നു വാർത്ത അവതരിപ്പിച്ചത്.

## ജീവിത രേഖ
1969 ൽ കേരളത്തിലെ കാസർഗോഡ് ജില്ലയിലെ രാവണേശ്വരത്താണ് പ്രമോദ് രാമൻ ജനിച്ചത്. രാവണേശ്വരം ഗവൺമെന്റ് ഹൈസ്കൂൾ, കാസർഗോഡ് ഗവൺമെന്റ് കോളേജ്, കേരള പ്രസ് അക്കാദമി എന്നിവയിൽ നിന്ന് പഠനം പൂർത്തിയാക്കിയ അദ്ദേഹം 1990 ൽ ഒരു പത്രപ്രവർത്തകനായി ഔദ്യോഗിക ജീവിതം ആരംഭിച്ചു.

ഏഷ്യാനെറ്റ് ന്യൂസ്, ഇന്ത്യാ വിഷൻ, മലയാള മനോരമ എന്നീ മലയാളത്തിലെ മൂന്ന് വാർത്താ ചാനലുകളുടേയും തുടക്കത്തിൽ ഇദ്ദേഹം ഒപ്പമുണ്ടായിരുന്നു. മനോരമ ന്യൂസിൽ ആയിരുന്നു ഏറ്റവും അധികം കാലം ജോലി ചെയ്തത് .

ദേശാഭിമാനി, സദ്ബന്ധു പത്രങ്ങളിൽ പ്രവർത്തിച്ച അദ്ദേഹം 1994 ൽ ടെലിവിഷൻ മേഖലയിൽ പത്രപ്രവർത്തകനായി ഔദ്യോഗിക ജീവിതം ആരംഭിച്ചു. 1995 സെപ്റ്റംബർ 30 ന് കേരളത്തിലെ ആദ്യത്തെ സ്വകാര്യ ടെലിവിഷൻ ചാനലായ ഏഷ്യാനെറ്റിന്റെ ആദ്യ വാർത്താ ബുള്ളറ്റിൻ അദ്ദേഹം അവതരിപ്പിച്ചു. പിന്നീട് ഇപ്പോൾ പ്രവർത്തനരഹിതമായ ന്യൂസ് ചാനലായ ഇന്ത്യവിഷനിൽ അദ്ദേഹം പ്രവർത്തിച്ചു. മനോരമ ന്യൂസിന്റെ ന്യൂസ് ആങ്കർ, സീനിയർ കോർഡിനേറ്റിംഗ് എഡിറ്റർ എന്നീ നിലകളിൽ പ്രവർത്തിച്ചിട്ടുള്ള അദ്ദേഹം മനോരമ ന്യൂസ് വിട്ടതിനുശേഷം മീഡിയ വൺ ടിവിയിൽ 2021 ജൂലൈ 1 ന് എഡിറ്ററായി ചേരും. 2009 ൽ അദ്ദേഹം തന്റെ ആദ്യ കഥ പ്രസിദ്ധീകരിച്ചു, അതിനുശേഷം അഞ്ച് കഥാസമാഹാരങ്ങൾ പ്രസിദ്ധീകരിച്ചു.

ജയലക്ഷ്മി പി യെ ആണ് പ്രമോദ് രാമൻ വിവാഹം കഴിച്ചത്. ദമ്പതികൾക്ക് അമലേന്ദു എന്ന ഒരു മകനുണ്ട്.

## രചനകൾ
* 
* 
**മരണമാസ്*. Mathrubhumi Books, Kozhikode.
**ബാബരിമസ്ജിദിൽ പക്ഷികൾ അണയുന്നു*. DC Books, Kottayam. 2019
**കഥ* Sahithya Pravarthaka Sahakarana Sangham. 2020

## അവലംബം


വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:മലയാള ചെറുകഥാകൃത്തുക്കൾ
ടീ (ജെയിംസ് ടിസോട്ട്)

പത്തൊൻപതാം നൂറ്റാണ്ടിന്റെ മധ്യത്തിൽ ഫ്രഞ്ച് കലാകാരൻ ജെയിംസ് ടിസോട്ട് വരച്ച ചിത്രമാണ് **ടീ**. ഒരു ക്യാപ്റ്റൻ പിരിഞ്ഞുപോവുന്നു എന്ന വാക്കിനോട് ഒരു യുവതി പ്രതികരിക്കുന്ന ഒരു രംഗം പെയിന്റിംഗിൽ ചിത്രീകരിച്ചിരിക്കുന്നു. ടീ ടിസ്സോട്ടിന്റെ ബാഡ് ന്യൂസ് എന്ന ഒരു വലിയ സൃഷ്ടിയുടെ ഇടത് വശത്തെ ചിത്രത്തിന്റെ ആവർത്തനമാണ്. മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലാണ് ഈ ചിത്രം.

## അവലംബം

വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
ഇബ്‌നു ഹിശാം

ഇസ്‌ലാമിക ചരിത്രകാരനും ഭാഷാവിദഗ്ദനുമായിരുന്നു **അബു മുഹമ്മദ് അബ്ദുൽ മാലിക് ബിൻ ഹിശാം ഇബ്നു അയ്യൂബ് അൽ-ഹിമൈരി അൽ-മുഅഫിരി അൽ-ബസരി** (   മരണം 7 മെയ് 833),  എന്ന **ഇബ്‌നു ഹിശാം.** ഇബ്‌നു ഇസ്‌ഹാഖിന്റെ *സീറത്തു റസൂലില്ലാഹ്* (سيرة رسول الله) 'ദൈവദൂതന്റെ ചരിത്രം' എന്ന ഗ്രന്ഥത്തിന്റെ എഡിറ്റ് ചെയ്ത പതിപ്പ് *സീറത്തുന്നബവിയ്യ* എന്ന പേരിൽ ഇബ്‌നു ഹിശാം പ്രസിദ്ധീകരിച്ചു. ഇബ്‌നു ഇസ്‌ഹാഖിന്റെ കൃതി ഇന്ന് നിലനിൽക്കുന്നത് ഇബ്‌നു ഹിശാമിന്റെയും തബരിയുടെയും പതിപ്പുകളിലൂടെയാണ്.
## അവലംബം

വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ
ശ്രീ നാരായണഗുരു ജയന്തി

[വലത്ത്‌|ലഘുചിത്രം|260x260ബിന്ദു| [ശ്രീനാരായണഗുരു|ശ്രീ നാരായണ ഗുരു, ആത്മീയ ഗുരു]]
[വലത്ത്‌|ലഘുചിത്രം|180x180ബിന്ദു| കർണാടകയിലെ [മംഗളൂരു|മംഗലാപുരത്തെ ഗോകർനനാഥേശ്വര ക്ഷേത്രത്തിൽ ഗുരു ജയന്തി ആഘോഷം]]
കേരളത്തിന്റെ ഒരു സംസ്ഥാന ഉത്സവമാണ് **ശ്രീ നാരായണഗുരു ജയന്തി**. ചിങ്ങമാസത്തിലെ ഓണത്തോടനുബന്ധിച്ചുള്ള  ചതയ ദിനത്തിലാണ് ഇത് ആഘോഷിക്കപ്പെടുന്നത്. ഹിന്ദുമതത്തിലെ ജാതിവ്യവസ്ഥയ്‌ക്കെതിരെ പോരാടിയ സന്യാസിയും ഇന്ത്യയിലെ സാമൂഹിക പരിഷ്കർത്താവുമായ നാരായണ ഗുരുവിന്റെ ജന്മദിനമാണ് ഇങ്ങനെ ആഘോഷിക്കപ്പെടുന്നത്.

ഒരു സംസ്ഥാന ഉത്സവമെന്ന നിലയിൽ, കേരളത്തിലെ ബാങ്കുകൾ ഉൾപ്പെടെയുള്ള വിദ്യാലയങ്ങൾക്കും ഓഫീസുകൾക്കും അന്ന് പൊതു അവധി ദിവസമാണ്.

സാമുദായിക സൗഹാർദ്ദ ഘോഷയാത്രകൾ, സമ്മേളനങ്ങൾ, പുഷ്പാർച്ചനകൾ, സമൂഹ പ്രാർത്ഥനകൾ, ദരിദ്രർക്ക് ഭക്ഷണം നൽകൽ, സമൂഹ വിരുന്നുകൾ എന്നിവ ജയന്തി ആഘോഷങ്ങളുടെ ഭാഗമായി നടക്കുന്നു.

## അവലംബം

## ഇതും കാണുക
* ശ്രീ നാരായണ ഗുരു
* ശ്രീ നാരായണ ജയന്തി ബോട്ട് റേസ്

## പുറംകണ്ണികൾ

* യുഎസ്എയിൽ ജയന്തി ആഘോഷം 
* ജയന്തി ആഘോഷം ദുബായിൽ ബില്ലാവാസ് 
* മുംബൈയിൽ ആഘോഷം 
വർഗ്ഗം:കേരളത്തിലെ ഹിന്ദു ആഘോഷങ്ങൾ
വർഗ്ഗം:ഇന്ത്യയിലെ മതപരമായ ആഘോഷങ്ങൾ
വർഗ്ഗം:ഹൈന്ദവ ഉത്സവങ്ങൾ
വർഗ്ഗം:ശ്രീനാരായണഗുരു
ശ്രീ രമണാശ്രമം

ആധുനികകാലത്തെ സന്ന്യാസിയും അദ്വൈത വേദാന്ത ആചാര്യനുമായ രമണ മഹർഷിയുടെ വാസസ്ഥാനമായിരുന്നു **ശ്രീ രമണാശ്രമം.** 1922 മുതൽ 1950-ൽ മരണം വരെ രമണമഹർഷി കഴിഞ്ഞിരുന്നത് ഇവിടെയായിരുന്നു. തമിഴ്‌നാട്ടിലെ തിരുവണ്ണാമലയുടെ പടിഞ്ഞാറ് അരുണാചലം കുന്നിന്റെ ചുവട്ടിലാണ് ആശ്രമം സ്ഥിതിചെയ്യുന്നത്. ആയിരക്കണക്കിന് അനുയായികൾ അദ്ദേഹത്തിന്റെ സാന്നിധ്യത്തിൽ ഇവിടെ ഒത്തുകൂടിയിരുന്നു. രമണമഹർഷിയുടെ സമാധി ക്ഷേത്രം ലോകമെമ്പാടുമുള്ള ഭക്തരെ ഇപ്പോഴും ആകർഷിക്കുന്നു.

## ചരിത്രം
ഇടത്ത്‌|ലഘുചിത്രം| ശ്രീ രമണാശ്രമത്തിലെ രമണ മഹർഷിയുടെ മഹാനിർവാണ സ്ഥലം.
[വലത്ത്‌|ലഘുചിത്രം|300x300ബിന്ദു| [രമണ മഹർഷി|ശ്രീ രമണ മഹർഷി ]]
1922 മെയ് 19 ന് അന്തരിച്ച അമ്മ അളഗമ്മാളിന്റെ സമാധിക്കു സമീപം, രമണ മഹർഷി താമസമാക്കിയതോടെ ആശ്രമം ക്രമേണ സ്ഥലത്ത് വളർന്നു വികസിച്ചു. തുടക്കത്തിൽ, ഒരു ചെറിയ കുടിൽ മാത്രമായിരുന്നു അവിടെയുണ്ടായിരുന്നത്. 1924 ആയപ്പോഴേക്കും ഒന്ന് സമാധിക്ക് എതിർവശത്തും മറ്റൊന്ന് വടക്ക് ഭാഗത്തുമായി ഇവിടെ രണ്ട് കുടിലുകൾ സ്ഥാപിക്കപ്പെട്ടു.

1931 ആശ്രമത്തിലെത്തിയ ബ്രിട്ടീഷ് എഴുത്തുകാരൻ പോൾ ബ്രണ്ടൻ അവിടുത്തെ ആദ്യകാല പാശ്ചാത്യ സന്ദർശകരിൽ ഉൾപ്പെടുന്നു. രമണ മഹർഷിയെ "*എ സെർച്ച് ഇൻ സീക്രട്ട് ഇന്ത്യ*" (1934), "*ദി സീക്രട്ട് പാത്ത്"* എന്നീ പുസ്തകങ്ങളിലൂടെ പടിഞ്ഞാറൻ രാജ്യങ്ങളിലേക്ക് പരിചയപ്പെടുത്തിയതിന്റെ ബഹുമതി അദ്ദേഹത്തിനുണ്ട്. എഴുത്തുകാരൻ ഡബ്ല്യു. സോമർസെറ്റ് മോം 1938 ൽ ആശ്രമം സന്ദർശിച്ചു. പിന്നീട് *[[The Razor’s Edge|ദി റേസേർസ് എഡ്ജ്]]* (1944) എന്ന നോവലിൽ രമണ മഹർഷിയെ ശ്രീ ഗണേശന്റെ മാതൃകയായി വിവരിച്ചു. സ്വാമി ശിവാനന്ദ സരസ്വതി, പരമഹംസ യോഗാനന്ദൻ, ആൽഫ്രഡ് സോറൻസെൻ, വീവുവീ എന്നിവരും ആശ്രമത്തിലെ സന്ദർശകരായിരുന്നു.
ഇടത്ത്‌|ലഘുചിത്രം| ആശ്രമത്തിൽ സൂക്ഷിച്ചിട്ടുള്ള, രമണ മഹർഷിയുടെ ചില ഉപയോഗ വസ്തുക്കൾ.
ലഘുചിത്രം| രമണ ആശ്രമത്തിനുള്ളിലെ ഒരു ദേവാലയം
ആർതർ ഓസ്ബോൺ ഇരുപത് വർഷത്തോളം ആശ്രമത്തിൽ താമസിച്ച് രമണ മഹർഷിയെക്കുറിച്ചും അദ്ദേഹത്തിന്റെ ആശയങ്ങളെക്കുറിച്ചും നിരവധി പുസ്തകങ്ങൾ രചിക്കുകയും ***ദി മൗണ്ടെയ്ൻ പാത്ത്*** എന്ന ജേണൽ എഡിറ്റിംഗ് നടത്തുകയും ചെയ്തു. മൗനി സാധു 1949 ൽ ആശ്രമത്തിൽ മാസങ്ങളോളം താമസിച്ചു. 1976 ൽ ഡേവിഡ് ഗോഡ്മാൻ ആശ്രമത്തിലെത്തി. അതിനുശേഷം അദ്ദേഹം രമണ മഹർഷിയുമായി ബന്ധപ്പെട്ട വിഷയങ്ങളിൽ പതിനാല് പുസ്തകങ്ങൾ എഴുതുകയോ എഡിറ്റ് ചെയ്യുകയോ ചെയ്തു. അദ്ദേഹം ആശ്രമത്തിനടുത്ത് താമസിക്കുന്നത് തുടരുന്നു.

1916 ൽ അമ്മയ്‌ക്കൊപ്പം ആശ്രമത്തിലേക്ക് മാറിയ രമണ മഹർഷിയുടെ ഇളയ സഹോദരൻ നിരഞ്ജനന്ദ സ്വാമി ജീവിതകാലം മുഴുവൻ ആശ്രമത്തിൽ താമസിക്കുകയും അതിന്റെ നടത്തിപ്പ് കൈകാര്യം ചെയ്യുകയും ചെയ്തു. അദ്ദേഹത്തിന്റെ മകനും ചെറുമകനും ആശ്രമത്തെ പരിപാലിച്ചു.

## ഗാലറി

പ്രമാണം:Ramanasaramam Compound.jpg|ആശ്രമപരിസരം
പ്രമാണം:Sri-Ramana-Sramam.jpg|ആശ്രമത്തിന്റെ പ്രവേശനകവാടം
പ്രമാണം:Raman Maharishi main temple.jpg|ആശ്രമത്തിലെ പ്രധാന ക്ഷേത്രം


## ഇതും കാണുക

* രമണ മഹർഷി
* തിരുവണ്ണാമലൈ
* ആശ്രമം

## അവലംബം

* 1-84353-103-8 
* 1-4116-7350-6 
* *സ്വയം തിരിച്ചറിവ്: ഭഗവാൻ ശ്രീ രമണ മഹർഷിയുടെ ജീവിതവും പഠിപ്പിക്കലുകളും,* ബി വി നരസിംഹ സ്വാമി ( )
* 978-81-902562-0-9 
* 0-618-77360-6 
* 81-7224-211-5  ഓൺലൈൻ വാചകം 

## പുറംകണ്ണികൾ

വർഗ്ഗം:അദ്വൈത വേദാന്തം
വർഗ്ഗം:തിരുവണ്ണാമലൈ ജില്ല
എ ബാസ്കറ്റ് ഓഫ് ക്ലാംസ് (വിൻസ്ലോ ഹോമർ)

അമേരിക്കൻ കലാകാരൻ വിൻസ്ലോ ഹോമർ 19-ആം നൂറ്റാണ്ടിന്റെ മധ്യത്തിൽ വരച്ച ജലച്ചായാ ചിത്രമാണ് **എ ബാസ്‌ക്കറ്റ് ഓഫ് ക്ലാംസ്**.  ന്യൂയോർക്ക് നഗരത്തിലെ മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിൽ ഈ ചിത്രം പ്രദർശിപ്പിച്ചിരിക്കുന്നു. 

മസാച്യുസെറ്റ്സിലെ ഗ്ലൗസെസ്റ്റർ പട്ടണത്തിൽ വച്ച് ഹോമർ വരച്ച നിരവധി ചിത്രങ്ങളിൽ ഒന്നായ ഈ ചിത്രത്തിൽ രണ്ട് കുട്ടികൾ കടൽത്തീരത്ത് ഒരു കൊട്ട കക്ക ചുമന്നുകൊണ്ട് നടക്കുന്നതായി ചിത്രീകരിച്ചിരിക്കുന്നു. ഒരു ചിത്രകാരനെന്ന നിലയിൽ ആദ്യകാല കരിയറുകളെ അനുസ്മരിപ്പിക്കുന്ന ഹോമറിന്റെ വാട്ടർ കളറുകളുടെ ഊർജ്ജസ്വലമായ ലേ ഔട്ടിന്റെയും കാഴ്ചയുടെയും സവിശേഷതയാണീ ചിത്രം.

മെട്രോപൊളിറ്റൻ മ്യൂസിയത്തിലുള്ള ഹോമർ ആദ്യമായി വരച്ച വാട്ടർ‌കളറായ ഈ ചിത്രം 1995 ൽ ആർതർ ജി. ആൽ‌റ്റ്ഷുലിന്റെ സമ്മാനമായിരുന്നു.
## അവലംബം

വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
വർഗ്ഗം:കുട്ടികളുടെ ചിത്രങ്ങൾ
ചേരമാൻ പറമ്പ്

വലത്ത്‌|ലഘുചിത്രം|248x248ബിന്ദു| ചേര രാജവംശത്തിലേക്കുള്ള സ്മാരകസ്തംഭം
ചേര രാജവംശത്തിലെ രാജാക്കന്മാരായ ചേരമാൻ പെരുമാളിന്റെ രാജകീയ കേന്ദ്രമായി കണക്കാക്കപ്പെടുന്ന പ്രദേശമാണ് **ചേരമാൻ പറമ്പ്.**  കേരളത്തിൽ, കൊടുങ്ങല്ലൂരിൽ നിന്ന് 3 കിലോമീറ്റർ അകലെയുള്ള മേത്തലയിൽ ഏകദേശം 5 ഏക്കറിലാണ് ഈ കൊട്ടാര അവശിഷ്ടങ്ങൾ വ്യാപിച്ചുകിടക്കുന്നത്. 1936 ൽ ആർക്കിയോളജി വകുപ്പ് ഈ പ്രദേശം ഒരു സംരക്ഷിത സ്മാരകമായി പ്രഖ്യാപിച്ചു. 1944 നും 1945 നും ഇടയിൽ ഈ സ്ഥലത്ത് ഖനനം നടത്തിയപ്പോൾ പുരാതനകാലത്തെ പാത്രങ്ങളുടെ അവശിഷ്ടങ്ങൾ, ചെമ്പ്, ഇരുമ്പ് എന്നിവകൊണ്ടുള്ള ഉപകരണങ്ങൾ, ആഭരണങ്ങൾ എന്നിവ കണ്ടെത്തി. ഖനനം ചെയ്തപേപോൾ ലഭിച്ച  പോട്ട്‌ഷെർഡ് (പാത്രങ്ങളുടെ അവശിഷ്ടങ്ങൾ)   സെലാഡൺ വെയർ എന്ന വിഭാഗത്തിൽപ്പെട്ടതാണ്. എ.ഡി പത്താംനൂറ്റാണ്ടിനും പന്ത്രണ്ടാം നൂറ്റാണ്ടിനും ഇടയിൽ സോങ്ങ് രാജവംശക്കാലത്ത് ചൈനയിൽ നിർമ്മിച്ച ഒരുതരം മൺപാത്രങ്ങളായിരുന്നു ഇവ.

## അവലംബം

വർഗ്ഗം:തൃശ്ശൂർ ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കേരളത്തിലെ പുരാവസ്തുകേന്ദ്രങ്ങൾ
വർഗ്ഗം:തൃശ്ശൂർ ജില്ലയുടെ ചരിത്രം
പുത്തൻ കോവിലകം

കേരളത്തിലെ, കൊടുങ്ങല്ലൂർ കോവിലകത്തിന്റെ ഒരു ഭാഗമായ കൊട്ടാരമാണ് **പുത്തൻ കോവിലകം**. "പുതിയ കൊട്ടാരം" എന്ന അർത്ഥത്തിലാണ് 'പുത്തൻ കോവിലകം' എന്ന് വിശേഷിപ്പിച്ചത്.  എന്നാൽ  'ഗുരുകുലം' എന്ന പേരിലാണ് ഈ പുത്തൻ കോവിലകം അറിയപ്പെട്ടിരുന്നത്. പ്രശസ്തമായ ഒരു പഠന കേന്ദ്രമായിരുന്നു അത്. ഈ കോവിലകത്തിൽ നിന്നുള്ള നിരവധി പണ്ഡിതന്മാർ മലയാളസാഹിത്യത്തിനും സംസ്കൃത സാഹിത്യനും മികച്ച സംഭാവനകൾ നൽകിയിരുന്നു.

## അവലംബം

വർഗ്ഗം:തൃശ്ശൂർ ജില്ലയിലെ കെട്ടിടങ്ങളും നിർമ്മിതികളും
വർഗ്ഗം:കൊട്ടാരങ്ങൾ
ബിഷപ്പ്സ് വാൾത്താം

യുണൈറ്റഡ് കിംഗ്ഡത്തിലെ ഒരു നഗരമാണ് **ബിഷപ്പ്സ് വാൾത്താം**. ഇംഗ്ലണ്ടിന്റെ ഭാഗമായ ഹാംപ്ഷയർ കൗണ്ടിയിൽ സ്ഥിതി ചെയ്യുന്നു. സമുദ്രനിരപ്പിൽ നിന്ന് 42 മീറ്റർ ഉയരത്തിലാണ് നഗരത്തിന്റെ സ്ഥാനം. ഇവിടെ 6,221 ആളുകൾ വസിക്കുന്നു. എ.ഡി 450-550 കാലഘട്ടത്തിൽ ആംഗ്ലോ-സാക്സൺ സെറ്റിൽമെന്റായി നഗരം ആരംഭിച്ചു.

## അവലംബം
ക്ലാസിക്കൽ പന്നിപ്പനി

പന്നികളിൽ കാണുന്ന വൈറസ് രോഗമാണ് **ക്ലാസിക്കൽ പന്നിപ്പനി**. പന്നികളെ മാത്രം ബാധിക്കുന്നതും പന്നികളിൽനിന്നും പന്നികളിലേക്കു മാത്രം പടരുന്നതുമായ രോഗമാണിത്. സംക്രമിക വൈറസ് രോഗമാണ് ക്ലാസിക്കൽ പന്നിപ്പനി. ഇത് *ക്ലാസിക്കൽ സ്വൈൻ ഫീവർ, സിഎസ്എഫ് എന്നും* വിളിക്കപ്പെടുന്നു. പന്നികളിലെ **കോളറ രോഗം** അഥവാ **ഹോഗ് കോളറ** എന്നും അറിയപ്പെടുന്നു. *പെസ്റ്റിവൈറസ് സി* ആണ് രോഗകാരണം
അൽഥാനി കുടുംബം

ബനൂതമീം രാജവംശത്തിൽ പെട്ട ഖത്തർ രാജകുടുംബമാണ് **ആൽഥാനി** എന്ന **ഥാനി കുടുംബം**.(). ആൽ എന്നാൽ കുടുംബം എന്നാണ് അർത്ഥം. ആലു ഥാനി എന്നും ഉച്ചാരണഭേദമുണ്ട്.  

## ചരിത്രം
ഥാനി കുടുംബത്തിന്റെ വേരുകൾ ചെന്നെത്തുന്നത് നജ്ദിലാണ് (ഇന്നത്തെ സൗദി അറേബ്യയിലെ റിയാദ് പ്രോവിൻസ്). നജ്ദിലെ ജബ്‌രീൻ മരുപ്പച്ചയിൽ താമസിച്ചിരുന്ന മുദർ ബിൻ നിസാർ ഗോത്രപ്രമുഖൻ തന്റെ ഗോത്രത്തോടൊപ്പം പിന്നീട് ഇന്നത്തെ ഖത്തറിലേക്ക് മാറുകയായിരുന്നു. റിയാദിനടുത്ത ഉഷൈഖിർ എന്ന പ്രദേശത്ത് താമസിച്ചിരുന്ന ഈ ഗോത്രം 1720-കളിലാണ് ഖത്തറിലേക്ക് നീങ്ങിയത്. വിവിധ പ്രദേശങ്ങളിലെ താമസത്തിനുശേഷം പത്തൊമ്പതാം നൂറ്റാണ്ടിൽ ദോഹയിൽ സ്ഥിരതാമസമാക്കി. മുഹമ്മദ് ബിൻ ഥാനിയായിരുന്നു അന്ന് ഗോത്രനേതാവ്. അദ്ദേഹത്തിന്റെ പിതാവ് ഥാനി ബിൻ മുഹമ്മദിന്റെ പേരിൽ നിന്നാണ് ഗോത്രനാമം രൂപപ്പെട്ടത്.

## ഭരണാധികാരികൾ
അമീറുകളുടെ പട്ടിക:

* ശൈഖ് ഥാനി ബിൻ മുഹമ്മദ്
* ശൈഖ് മുഹമ്മദ് ബിൻ ഥാനി, ഖത്തറിലെ അമീർ (1851–1878)
* ശൈഖ് ജാസിം ബിൻ മുഹമ്മദ് അൽ ഥാനി, ഖത്തറിലെ അമീർ (1878-1913)
* ശൈഖ് അഹ്മദ് ബിൻ മുഹമ്മദ് അൽ ഥാനി, 1898 നും 1905 നും ഇടയിൽ ഖത്തർ ഭരിച്ചു.
* ശൈഖ് മുഹമ്മദ് ബിൻ ജാസിം അൽ ഥാനി, ഖത്തറിലെ അമീർ (1913-1914)
* ശൈഖ് അബ്ദുല്ല ബിൻ ജാസിം അൽ ഥാനി, ഖത്തറിലെ അമീർ (1914-1949)
* ശൈഖ് അലി ബിൻ അബ്ദുല്ല അൽ ഥാനി, ഖത്തറിലെ അമീർ (1949-1960)
* ശൈഖ് അഹ്മദ് ബിൻ അലി അൽ ഥാനി, ഖത്തറിലെ അമീർ (1960–1972)
* ശൈഖ് ഖലീഫ ബിൻ ഹമദ് അൽ ഥാനി, ഖത്തറിലെ അമീർ (1972–1995)
* ശൈഖ് ഹമദ് ബിൻ ഖലീഫ അൽ ഥാനി, ഖത്തറിലെ അമീർ (1995–2013)
* ശൈഖ് തമീം ബിൻ ഹമദ് അൽ ഥാനി, ഖത്തറിലെ അമീർ (2013 മുതൽ ഇന്നുവരെ)

## അവലംബം
സെറസ്റ്റസ് സെറസ്റ്റസ്

സെറസ്റ്റസ് സെറസ്റ്റസ് അഥവാ സഹാറയിലെ കൊമ്പുള്ള അണലി **(Saharan horned viper)** , മരുഭൂമിയിലെ കൊമ്പുള്ള അണലി **( desert horned viper)** . ഉത്തരാഫ്രിക്ക യിലും അറേബ്യൻ ഉപദ്വീപ് ലും കാണപ്പെടുന്ന വിഷമുള്ള അണലി വർഗ്ഗമാണ് ഇവ.ഇതിന്റെ മൂന്ന് ഉപകുടുംബങ്ങളേ കണ്ടെത്തിയിട്ടുണ്ട്.

## വിവരണം

ശരാശരി മൊത്തം നീളം (ശരീരവും വാലും) 30–60 സെന്റിമീറ്റർ (12–24 ഇഞ്ച്), പരമാവധി മൊത്തം നീളം 85 സെന്റിമീറ്റർ (33 ഇഞ്ച്). പെൺ വർഗ്ഗങ്ങൾ പുരുഷന്മാരേക്കാൾ വലുതാണ്. 

ഈ ജീവിവർഗ്ഗത്തിന്റെ ഏറ്റവും സവിശേഷമായ സവിശേഷതകളിലൊന്നാണ് സൂപ്പർഓർബിറ്റൽ "കൊമ്പുകൾ", രണ്ട് കണ്ണിനു മീതേയും ഒരോന്ന്. എന്നിരുന്നാലും, ഇവ വലിപ്പം കുറയുകയോ ഇല്ലാതിരിക്കുകയോ ചെയ്യാം. ആൺ വർഗ്ഗങ്ങൾക്ക് സ്ത്രീകളേക്കാൾ വലിയ തലയും വലിയ കണ്ണുകളുമുണ്ട്.

ഇവയുടെ നിറം മഞ്ഞ, ഇളം ചാരനിറം, പിങ്ക് കലർന്ന, ചുവപ്പ്  അല്ലെങ്കിൽ ഇളം തവിട്ട്  നിറം അടങ്ങിയിരിക്കുന്നു, വയറ് വെളുത്തതാണ്. കറുത്ത ടിപ്പ് ഉള്ള വാൽ സാധാരണയായി നേർത്തതാണ്.

## കാണപ്പെടുന്ന പ്രദേശങ്ങൾ

ഇറാഖ്, സിറിയ, സൗദി അറേബ്യ, യെമൻ, ലിബിയ,
ഈജിപ്ത്, സുഡാൻ, കുവൈറ്റ്, ജോർദ്ദാൻ,ഇസ്രയേൽ .

## വിഷം

ഇവയുടെ വിഷം മാരകമാണ് മറ്റ് അണലികളെ പോലെ തന്നെ രക്തപര്യായന വ്യവസ്ഥയെ ആണ് ഇവയുടെ വിഷം ബാധിക്കുന്നത്.ചുരുട്ടമണ്ഡലി യുടെ വിഷത്തിനു സമാനമായ വിഷമാണ്.ഇരയുടെ ശരീരത്തിലേക്ക് കുത്തിവെയ്ക്കുന്ന വിഷത്തിന്റെ അളവ് ശരാശരി 19 , 27 മില്ലിഗ്രാം ആണ് പരമാവധി 100 മില്ലിഗ്രാം വരെ കുത്തിവെയ്ക്കുന്നതായി റിപ്പോർട്ട് ചെയ്തിട്ടുണ്ട്.

## അവലംബം

https://en.m.wikipedia.org/wiki/Special:BookSources/0-8069-6460-X

https://en.m.wikipedia.org/wiki/Yehudah_L._Werner
റയാൻ ക്രൂസർ

ഒരു അമേരിക്കൻ ഷോട്ട്പുട്ട്, ഡിസക്സ്ത്രൊ കളിക്കാരനാണ് **റയാൻ ക്രൂസർ.** ഇംഗ്ലീഷ്:Ryan Crouser (ജനനം ഡിസംബർ 18, 1992). അകത്തളത്തിലും (ഇൻഡോർ) പുറത്തും ( ഔട്ട്ഡോർ) വച്ചു നടത്തപ്പെടുന്ന ഷോട്ട് പുട്ട് ഏറിൽ ലോകറെക്കോർഡിനുടമയാണ് അദ്ദേഹം (സ്ഥിരീകരണം കഴിയേണ്ടതുണ്ട്). 2021 ജനുവരി 24 നു അമേരിക്കയിലെ അർക്കൻസാസിലുള്ള ഫയെറ്റ്വില്ലെ യിൽ വച്ചു നടന്ന ഒരു മത്സരത്തിൽ 1989 ൽ റാന്ഡീ ബാർൺസ് സ്ഥാപിച്ച 22.66 മീറ്റർ എന്ന റെക്കോർഡ് തിരുത്തി 22.82 മീറ്ററിൽ തൻ്റേതാക്കി മാറ്റി.

ക്രൗസറാണ് നിലവിലെ ഒളിമ്പിക് ചാമ്പ്യൻ. 2016 റിയോ ഡി ജനീറോ ഒളിമ്പിക്സിൽ ഷോട്ടിൽ സ്വർണ്ണ മെഡൽ നേടി, നിലവിലെ ഒളിമ്പിക് ഗെയിംസ് റെക്കോർഡ് 22.52 മീറ്റർ (73 അടി 10 + 1⁄2 ഇഞ്ച്).

2020 ൽ ട്രാക്കിനും ഫീൽഡിനുമുള്ള അന്താരാഷ്ട്ര ഭരണ സമിതിയായ വേൾഡ് അത്‌ലറ്റിക്സ്, മെയിൽ ട്രാക്ക് ആൻഡ് ഫീൽഡ് വേൾഡ് അത്‌ലറ്റ് ഓഫ് ദ ഇയർ   ഫൈനലിസ്റ്റായി തിരഞ്ഞെടുക്കപ്പെട്ടു. 2020 ലെ അദ്ദേഹത്തിന്റെ പ്രകടനത്തിൽ 22.91 മീറ്റർ (75 അടി 2 ഇഞ്ച്) എറിഞ്ഞുകൊണ്ട് ലോക എക്കാലത്തെയും പട്ടികയിൽ മൂന്നാം സ്ഥാനത്തെത്തി. 

എല്ലാ 10 മീറ്റിംഗുകളിലും അദ്ദേഹം പരാജയപ്പെട്ടു, 22 മീറ്ററിൽ 36 എറിയൽ (72 അടി 2 ഇഞ്ച്) മികച്ചത്, അതിൽ 14 എണ്ണം 22.56 മീറ്ററിൽ (74 അടി 0 ഇഞ്ച്) അകലെയാണ്, ഇത് ഒരു വർഷത്തിലെ എക്കാലത്തെയും ഉയർന്ന മൊത്തം തുകയാണ്. 

2020 സീസണിന്റെ അവസാനത്തോടെ, ക്രൂസർ തന്റെ കരിയറിൽ 22 മീറ്റർ (72 അടി 2 ഇഞ്ച്) അല്ലെങ്കിൽ 104 തവണ എറിഞ്ഞു, ഇത് ചരിത്രത്തിലെ ഏറ്റവും കൂടുതൽ.  2019 ലെ ഖത്തറിലെ ദോഹയിൽ നടന്ന ലോക അത്‌ലറ്റിക്‌സ് ചാമ്പ്യൻഷിപ്പിൽ ക്രൗസർ വെള്ളി മെഡൽ നേടി. . നാല് തവണ യുഎസ്എ ദേശീയ do ട്ട്‌ഡോർ ഷോട്ട് പുട്ട് ചാമ്പ്യനാണ് അദ്ദേഹം, 2016, 2017, 2019, 2021 (2020 ൽ യുഎസ്എ ദേശീയ do ട്ട്‌ഡോർ മത്സരങ്ങളൊന്നും നടന്നില്ല). രണ്ടുതവണ യുഎസ്എ നാഷണൽ ഇൻഡോർ ഷോട്ട് പുട്ട് ചാമ്പ്യൻ 2019, 2020. ടെക്സസ് യൂണിവേഴ്സിറ്റിക്ക് വീടിനകത്തും പുറത്തും ഷോട്ട് പുട്ടിൽ നാല് തവണ എൻ‌സി‌എ‌എ ചാമ്പ്യനാണ്. 2009 ലെ ലോക യൂത്ത് ചാമ്പ്യൻഷിപ്പിൽ ആൺകുട്ടികളുടെ ഷോട്ടിൽ സ്വർണം നേടിയിരുന്നു. 

## റഫറൻസുകൾ

വർഗ്ഗം:കായിക താരങ്ങൾ - അപൂർണ്ണലേഖനങ്ങൾ
വർഗ്ഗം:അമേരിക്കകാർ
കെ.വി. കുര്യൻ

**കെ.വി. കുര്യൻ** (ജീവിതകാലം: 19 ഡിസംബർ 1928 - 14 സെപ്റ്റംബർ 2018) കേരളത്തിലെ ഒരു പ്രമുഖനായ രാഷ്ട്രീയനേതാവും ഇന്ത്യൻ നാഷണൽ കോൺഗ്രസ് പ്രവർത്തകനുമായിരുന്നു. 1962 ൽ ഒരു ഇന്ത്യൻ നാഷണൽ കോൺഗ്രസ് പ്രവർത്തകനായാണ് അദ്ദേഹം പൊതുരംഗത്ത് പ്രവേശിച്ചത്. 1970, 1977 കേരള നിയമസഭാ തെരഞ്ഞെടുപ്പുകളിൽ അദ്ദേഹം കേരളാ കോൺഗ്രസ് അംഗമായി കാഞ്ഞിരപ്പള്ളി നിയോജക മണ്ഡലത്തെ പ്രതിനിധീകരിച്ചിരുന്നു. കേരളാ കോൺഗ്രസ് പാർട്ടിയുടെ രൂപീകരണവേളയിൽ കെ.വി. കുര്യനും പങ്കെടുത്തിരുന്നു. 1977 ൽ അദ്ദേഹം കേരളാ കോൺഗ്രസ് ചെയർമാനായിരുന്നു. 1985 ൽ കേരളാ കോൺഗ്രസ് വിട്ട അദ്ദേഹം മാതൃസംഘടനയിൽ തിരിച്ചെത്തി. കെ.പി.സി.സി. അംഗം (1954-64), പി.എസ്.സി. അംഗം, മുണ്ടക്കയം പഞ്ചായത്ത് പ്രസിഡന്റ്, മുണ്ടക്കയം സർവ്വീസ് സഹകരണ ബാങ്ക് പ്രസിഡന്റ് എന്നീ സ്ഥാനങ്ങൾ വഹിച്ചിരുന്നു. രാഷ്ട്രദീപിക പത്രത്തിന്റെ മുൻ ഡയറക്ടർ കൂടിയായിരുന്നു കെ.വി.കുര്യൻ. മുൻ എം.പി.യും കാഞ്ഞിരപ്പള്ളി എം.എൽ.എ.യുമായിരുന്ന ജോർജ്ജ് ജെ. മാത്യുവിന്റെ പിതൃ സഹോദരനാണ് കെ.വി. കുര്യൻ. 

## ജീവിതരേഖ
1928 ഡിസംബർ 19 ന് പൊട്ടംകുളം കുടുംബത്തിൽ വർക്കിയുടേയും മറിയം വർക്കിയുടേയും പുത്രനായി കൂട്ടിക്കൽ ഗ്രാമത്തിൽ ജനിച്ചു. 1952 ൽ ഒരു ഇന്ത്യൻ നാഷണൽ കോൺഗ്രസ് പ്രവർത്തകനായാണ് അദ്ദേഹം രാഷ്ട്രീയത്തിൽ പ്രവേശിച്ചത്. വിമോചന സമരകാലത്ത് അദ്ദേഹവും ഭാര്യയും ജയിൽവാസം അനുഭവിച്ചിട്ടുണ്ട്. ദീർഘകാലം മുണ്ടക്കയം സഹകരണ ബാങ്കിന്റെ പ്രസിഡന്റായി സേവനമനുഷ്ടിച്ചിരുന്നു. കെ.പി.സി.സി. അംഗമായിരിക്കേ 1965 ൽ പി.ടി. ചാക്കോയുടെ അനുഭാവികൾ കോട്ടയത്തു യോഗം ചേർന്ന് കേരളാ കോൺഗ്രസ് എന്ന പുതിയ പാർട്ടി രൂപീകരിച്ചപ്പോൾ അദ്ദേഹവും സന്നിഹിതനായിരുന്നു.  കെ.എം. ജോർജ്ജ് പുതിയ പാർട്ടിയുടെ ചെയർമാനായി തെരഞ്ഞെടുക്കപ്പെട്ടപ്പോൾ കെ.വി. കുര്യൻ പുതിയ പാർട്ടിയുടെ കോട്ടയം ജില്ലാ പ്രസിഡന്റായി തെരഞ്ഞെടുക്കപ്പെട്ടു. 1970ൽ സി.പി.എമ്മിലെ എം.ജി രാമചന്ദ്രനെ 1607 വോട്ടുകൾക്ക് തോൽപ്പിച്ച കെ.വി. കുര്യൻ കേരളകോൺഗ്രസ് പ്രതിനിധിയായി നിയമസഭയിലെത്തി. 1977ലും കാഞ്ഞിരപ്പള്ളി നിയോജക മണ്ഡലത്തിൽനിന്ന് കേരളകോൺഗ്രസിലെ ഈപ്പൻ ജേക്കബ്ബിനെ തോൽപ്പിച്ച് അദ്ദേഹം വിജയം നേടി.  1978 ൽ കെ.എം. മാണിയുടെ നിയമസഭാംഗത്വം ഹൈക്കോടതി റദ്ദാക്കിയ വേളയിൽ ആഭ്യന്തര മന്ത്രി സ്ഥാനത്തേയ്ക്ക് അദ്ദേഹത്തിന്റെ പേരും പരിഗണിച്ചിരുന്നുവെങ്കിലും പി.ജെ. ജോസഫാണ് ഈ സ്ഥാനത്തേയ്ക്ക് തെരഞ്ഞെടുക്കപ്പെട്ടത്.

ആലപ്പുഴ നെരോത്ത് കുടുംബാംഗമായ അമ്മിണിയാണ് അദ്ദേഹത്തിന്റെ ഭാര്യ. ജോർജ് കുര്യൻ, ജോൺ കുര്യൻ, കെ.കെ.കുര്യൻ, കുഞ്ഞുമേരി, ഏലമ്മ, ത്രേസ്യാമ്മ, റോസി എന്നിങ്ങനെ 7 മക്കളാണ് അദ്ദേഹത്തിനുള്ളത്.

## മരണം
2018 സെപ്റ്റംബർ 14 ന് വാർദ്ധക്യ സഹജമായ അസുഖങ്ങളാൽ 91 ആമത്തെ വയസിൽ സ്വവസതിയിൽവച്ച് അദ്ദേഹം അന്തരിച്ചു. മൃതദേഹം സെപ്റ്റംബർ 15 ന് വേലനിലം സെന്റ് മേരീസ് പള്ളിയിൽ സംസ്കരിക്കപ്പെട്ടു.

## അവലംബം

വർഗ്ഗം:കേരള കോൺഗ്രസ് പ്രവർത്തകർ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭാംഗങ്ങൾ
ഏഷ്യാനെറ്റ് സാറ്റലൈറ്റ് കമ്മ്യൂണിക്കേഷൻസ്

**ഏഷ്യാനെറ്റ് സാറ്റലൈറ്റ് കമ്മ്യൂണിക്കേഷൻസ് പ്രൈവറ്റ് ലിമിറ്റഡ്**, ഏഷ്യാനെറ്റ് ഡിജിറ്റൽ ടിവി, ഒരു ഇന്ത്യൻ മൾട്ടി സിസ്റ്റം ഓപ്പറേറ്ററാണ് (എംഎസ്ഒ).  ഇത് ഏറ്റവും വലിയ കേബിൾ നെറ്റ്വർക്ക് സേവനങ്ങൾ കമ്പനിയാണ് കേരള 1993 ൽ ആരംഭിച്ചത് മുതൽ  ദക്ഷിണേന്ത്യയിലെ ഒരു മാർക്കറ്റ് ലീഡർ, ഇത് ഇന്ത്യയിലെ ഏറ്റവും മികച്ച 20 ISP-കളിൽ TRAI റാങ്ക് ചെയ്തിട്ടുണ്ട് , കൂടാതെ ഇന്ത്യയിലെ ഏറ്റവും വേഗത്തിൽ വളരുന്ന ISP-കളിൽ ഒന്നായും ഇത് സ്ഥാനം പിടിച്ചിട്ടുണ്ട്. 

ഏഷ്യാനെറ്റ് സാറ്റലൈറ്റ് കമ്മ്യൂണിക്കേഷൻസ് പ്രൈവറ്റ് ലിമിറ്റഡിന്റെ ഒരു ഡിവിഷനാണ് ഇൻറർനെറ്റ് സേവന ദാതാവായ **ഏഷ്യാനെറ്റ് ബ്രോഡ്ബാൻഡ്**. തിരുവനന്തപുരത്തും കൊച്ചിയിലും സ്വന്തം അന്താരാഷ്ട്ര സാറ്റലൈറ്റ് ഗേറ്റ്‌വേകൾ സ്ഥാപിച്ചിട്ടുണ്ട്. കേരളത്തിൽ സാന്നിധ്യമുള്ള ആദ്യകാല കേബിൾ ISP സേവനങ്ങളിൽ ഒന്നാണിത്. ഏഷ്യാനെറ്റ് സാറ്റലൈറ്റ് കമ്മ്യൂണിക്കേഷൻസ് പ്രൈവറ്റ് ലിമിറ്റഡിന്റെ പൂർണ്ണ ഉടമസ്ഥതയിലുള്ള ഉപസ്ഥാപനമായ **ഏഷ്യാനെറ്റ് ഡിജിറ്റൽ നെറ്റ്‌വർക്ക് പ്രൈവറ്റ് ലിമിറ്റഡ്** ഇന്ത്യയിലെ ഒരു ഡിജിറ്റൽ ടിവി നെറ്റ്‌വർക്കാണ്. ഏഷ്യാനെറ്റ് ഡിജിറ്റൽ നെറ്റ്‌വർക്ക് അതിന്റെ സേവനങ്ങൾ തമിഴ്‌നാട്, കർണാടക, തെലങ്കാന, ആന്ധ്രപ്രദേശ്, മഹാരാഷ്ട്ര, മധ്യപ്രദേശ് എന്നിവിടങ്ങളിലേക്ക് വ്യാപിപ്പിച്ചു. 

## അവലംബം
 

## ബാഹ്യ ലിങ്കുകൾ

* 

വർഗ്ഗം:തിരുവനന്തപുരം ആസ്ഥാനമായുള്ള കമ്പനികൾ
ഏഷ്യാനെറ്റ് ന്യൂസ് നെറ്റ്വർക്ക്

1995 ൽ ആരംഭിച്ച ഒരു ഇന്ത്യൻ വാർത്താ മാധ്യമ കമ്പനിയാണ് **ഏഷ്യാനെറ്റ് ന്യൂസ് നെറ്റ്‌വർക്ക് (ANN).** ജൂപ്പിറ്റർ ക്യാപിറ്റലിന്റെ അനുബന്ധ സ്ഥാപനമായ ജൂപ്പിറ്റർ എന്റർടൈൻമെന്റിന്റെ അനുബന്ധ സ്ഥാപനമാണിത്.  

ഏഷ്യാനെറ്റ് ന്യൂസ് നെറ്റ്‌വർക്ക് മലയാള വാർത്താ ചാനലായ ഏഷ്യാനെറ്റ് ന്യൂസ് (ഡോ റെജി മേനോൻ സ്ഥാപിച്ചത്), കന്നഡ ന്യൂസ് ചാനൽ സുവർണ ന്യൂസ്, കന്നഡ ദിനപത്രം കന്നഡ പ്രഭ എന്നിവ പ്രവർത്തിപ്പിക്കുന്നു . ഇംഗ്ലീഷ്, തമിഴ്, തെലുങ്ക് ഭാഷകളിൽ പ്രത്യേക വാർത്താ പോർട്ടലുകളും ഇത് പ്രവർത്തിപ്പിക്കുന്നു.  ഇംഗ്ലീഷ് വാർത്താ ചാനലായ റിപ്പബ്ലിക് ടിവിയിൽ നിക്ഷേപകരും കൂടിയാണ് ജൂപ്പിറ്റർ ക്യാപിറ്റൽ. 

## അവലംബം

 
വർഗ്ഗം:ഇന്ത്യയിലെ മാധ്യമ കമ്പനികൾ
മരുതമലൈ മുരുകൻ ക്ഷേത്രം

ഇന്ത്യയിലെ തമിഴ്‌നാട്ടിലെ കോയമ്പത്തൂരിൽ സ്ഥിതിചെയ്യുന്ന പന്ത്രണ്ടാം നൂറ്റാണ്ടിൽ നിർമ്മിച്ചതെന്ന് കരുതപ്പെടുന്ന പ്രശസ്തമായ ഒരു മലയോര ക്ഷേത്രമാണ് **മരുതമലൈ മുരുകൻ ക്ഷേത്രം.** സംഘ കാലഘട്ടത്തിൽ തമിഴ് രാജാക്കന്മാർ നിർമ്മിച്ചതാണ് ഈ മുരുക ക്ഷേത്രം എന്നാണ് *[[പുറനാനൂറ്|പുറനാനൂറിൽ]]* സൂചിപ്പിച്ചിരിക്കുന്നത്. മുരുകൻ്റെ ആറ് വാസസ്ഥലങ്ങളായി കരുതപ്പെടുന്ന ആറുപടൈവീടുകൾക്ക് ശേഷമുള്ള ഏറ്റവും പ്രധാന മുരുക ക്ഷേത്രമാണ് ഇത്. അതിനാൽ ഇത് മുരുകന്റെ ഏഴാമത്തെ ഭവനമായി ഇത് കണക്കാക്കപ്പെടുന്നു. മിക്ക മുരുകൻ ക്ഷേത്രങ്ങളെയും പോലെ, പശ്ചിമഘട്ടത്തിന്റെ ഭാഗമായ ഒരു കുന്നിൻ മുകളിലാണ് ഈ ക്ഷേത്രവും സ്ഥിതിചെയ്യുന്നത്. കോയമ്പത്തൂർ നഗരത്തിന്റെ മധ്യഭാഗത്ത് നിന്ന് പടിഞ്ഞാറ് 12 കിലോമീറ്റർ മാറിയാണ് ക്ഷേത്രം. തൈപ്പൂയം ഉൾപ്പടെയുള്ള ഉത്സവങ്ങൾ ഇവിടെ ആഘോഷിക്കുന്നു. കുന്നിൻ്റെ കിഴക്ക് മുഖത്തായതിനാൽ മറ്റ് മുരുകൻ ക്ഷേത്രങ്ങളുമായി താരതമ്യപ്പെടുത്തുമ്പോൾ ഈ മുരുകൻ ക്ഷേത്രം സവിശേഷമാണ്.

പല സായാഹ്നങ്ങളിലും ഭക്തർ മുരുകവിഗ്രഹം രഥത്തിൽ ഇരുത്തി ക്ഷേത്രത്തിനു ചുറ്റും വലത്തുവെക്കുന്നു (രഥയാത്ര).

## വാസ്തുവിദ്യ
കോയമ്പത്തൂരിലെ 600 അടി ഉയരമുള്ള കരിങ്കൽ കുന്നിൻ മുകളിലാണ് ക്ഷേത്രം സ്ഥിതി ചെയ്യുന്നത്. ക്ഷേത്രത്തിലെ മൂർത്തി, മരുതമലൈ ആണ്ടവർ, മരുതാചലപതി, ദണ്ഡായുതപാണി എന്നിങ്ങനെ ഒന്നിലധികം പേരുകളിൽ അറിയപ്പെടുന്നു. ക്ഷേത്രത്തിന് ചുറ്റും വിവിധ ജലാശയങ്ങളുണ്ട്, അതിൽ ഔഷധഗുണങ്ങളുണ്ടെന്ന് കരുതപ്പെടുന്ന മരുത തീർത്ഥവുമുണ്ട്. 
ഇടത്ത്‌|ലഘുചിത്രം| പാമ്പാട്ടി സിദ്ധർ ചരിത്രം

## പാമ്പാട്ടി സിദ്ധർ
ക്ഷേത്രത്തിന്റെ തെക്കേ അറ്റത്ത് പാമ്പാട്ടി സിദ്ധർ ഗുഹയിലേക്കുള്ള കവാടം സ്ഥിതിചെയ്യുന്നു. 18 സിദ്ധന്മാരിൽ ഒരാളായിരുന്നു പാമ്പാട്ടി സിദ്ധർ. പന്ത്രണ്ടാം നൂറ്റാണ്ടിലാണ് അദ്ദേഹം ജീവിച്ചിരുന്നത്. മരുതമലൈ കുന്നിൽ പാമ്പാട്ടി സിദ്ധർ തപസ്സനുഷ്ഠിച്ചു. മുരുകൻ അദ്ദേഹത്തിന് മുന്നിൽ പാമ്പായി പ്രത്യക്ഷപ്പെട്ടതായി ഐതീഹ്യം. പിന്നീട് മുരുകൻ തന്റെ ഭാര്യമാരായ വള്ളി, ദേവയാനി എന്നിവരോടൊപ്പം സിദ്ധർക്ക് മരുത തീർത്ഥം നൽകി അനുഗ്രഹിച്ചുവെന്ന് പറയപ്പെടുന്നു. മുരുകന്റെ ശ്രീകോവിലിൽ നിന്നും സിദ്ധരുടെ ഗുഹയുമായി ബന്ധിപ്പിക്കുന്ന ഒരു തുരങ്കപാത ഉണ്ട്, സിദ്ധർ ഇത് മുരുകനെ ആരാധിക്കാൻ ഉപയോഗിച്ചതായി കരുതപ്പെടുന്നു.

## അവലംബം

വർഗ്ഗം:തമിഴ്നാട്ടിലെ സുബ്രഹ്മണ്യക്ഷേത്രങ്ങൾ
വർഗ്ഗം:Coordinates on Wikidata
മെറി ലോഡ്ജ് പാലസ്

ഇന്ത്യയിലെ തൃശൂർ നഗരത്തിൽ സ്ഥിതിചെയ്തിരുന്ന ഒരു കൊട്ടാരമായിരുന്നു **മെറി ലോഡ്ജ് പാലസ്** . കൊച്ചി രാമവർമ്മ പതിനാറാമന്റെ കൊട്ടാരമായിരുന്ന അത്, രാജപദവിയിയനിന്ന് വിരമിച്ചശേഷമുള്ള വേനൽക്കാല വസതിയുമായിരുന്നു. 1925 ൽ മഹാത്മാഗാന്ധിയും രാമവർമ്മ പതിനാറാമനും തമ്മിലുള്ള കൂടിക്കാഴ്ചയുടെ വേദിയും ഈ  കൊട്ടാരമായിരുന്നു. 1947 ൽ കൊട്ടാരവും കോമ്പൗണ്ടും  ( ശ്രീ കേരള വർമ്മ കോളേജായി പരിവർത്തനം ചെയ്യപ്പെട്ടു.

## അവലംബം

 

വർഗ്ഗം:തൃശ്ശൂർ ജില്ലയിലെ കെട്ടിടങ്ങളും നിർമ്മിതികളും
വർഗ്ഗം:കൊട്ടാരങ്ങൾ
ഫിഷിംഗ് ബോട്ട്സ്, കീ വെസ്റ്റ്

1903 ലെ വിൻസ്‌ലോ ഹോമർ വരച്ച വാട്ടർ കളറും  ഗ്രാഫൈറ്റ് ഡ്രോയിംഗും ആണ് **ഫിഷിംഗ് ബോട്ട്സ്, കീ വെസ്റ്റ്**.  മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലാണ് ഈ ചിത്രം. 
## ആദ്യകാല ചരിത്രവും സൃഷ്ടിയും
ചിത്രത്തിന്റെ അളവുകളുടെയും ലേ ഔട്ടിന്റെയും ദ്രുത പെൻസിൽ സ്കെച്ച് ഹോമർ പൂർത്തിയാക്കുകയും അതിൽ മേഘങ്ങൾ, കടൽ, ബോട്ടുകൾ എന്നിവയുടെ രൂപങ്ങൾ പൂർണ്ണമായി വികസിപ്പിക്കാൻ വാട്ടർ കളർ ഉപയോഗിച്ചു. ചിത്രത്തിന്റെ പ്രധാന ഭാഗം പേപ്പറിന്റെ അസ്‌പൃശ്യമായ മേഖലകളാണ്.    

## വിവരണവും വ്യാഖ്യാനവും
ഫ്ലോറിഡയിലെ കീ വെസ്റ്റിന് സമീപമുള്ള വെള്ളത്തിൽ മത്സ്യബന്ധന ബോട്ടുകൾ ചിത്രീകരിച്ചിരിക്കുന്നു.
## അവലംബം

വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
എസ്. അനിൽ രാധാകൃഷ്ണൻ

ഒരു മലയാളി പത്രപ്രവർത്തകനായിരുന്നു എസ്. അനിൽ രാധാകൃഷ്ണൻ. ദ ഹിന്ദു പത്രത്തിന്റെ കേരള ബ്യൂറോ ചീഫ് ആയിരുന്ന അദ്ദേഹം 23 ജൂൺ 2021-ന് അന്തരിച്ചു. 1992 മുതൽ പത്രപ്രവർത്തനരംഗത്ത് സജീവമായി നിന്ന അനിൽ രാധാകൃഷ്ണൻ 1997-ലാണ് ദ ഹിന്ദു പത്രത്തിൽ ചേരുന്നത്.
## അവലംബം
വാനമ്പാടി (ടെലിവിഷൻ സീരീസ്)

** വാനമ്പാടി ** ഒരു ഇന്ത്യൻ  സംഗീത ടെലിവിഷൻ സീരീസ് ആയിരുന്നു. ഷോ ആദ്യമായി ജനുവരി 30, 2017 ന് ഏഷ്യാനെറ്റ് ചാനലിൽ സംപ്രേഷണം തുടങ്ങുകയും ഡിസ്നി + ഹോട്ട്സ്റ്റാറിലും സ്ട്രീമിംഗ് ചെയ്യുന്നു. ഷോയുടെ അവസാന എപ്പിസോഡ് 2020 സെപ്റ്റംബർ 18 ന് സംപ്രേഷണം ചെയ്തു. സായികിരൺ റാം, ചിപ്പി രെഞ്ജിത്ത്, ഗൗരി പി കൃഷ്ണനും മറ്റുള്ളവരും. മലയാള വ്യവസായത്തിൽ തെലുങ്ക് നടൻ സായ് കിരൺ മലയാളത്തിൽ അരങ്ങേറ്റം കുറിച്ച പരമ്പരയാണ് ഇത്. ബംഗാളി സീരിയൽ *പട്ടോൾ കുമാർ ഗാൻവാല*യുടെ ഔദ്യോഗിക റീമേക്കാണ് ഈ പരമ്പര.

## കഥാസാരം
പാടുകാരിയായ ഒരു കുട്ടി അമ്മയുടെ മരണത്തെ തുടർന്ന് പ്രശസ്ത സംഗീതജ്ഞനായ അച്ഛനെ അന്വേഷിച്ച് പോകുന്നു. അവൾക്ക് അച്ഛനെ കാണാൻ കഴിയുമോ?

## താരനിര
* സായ് കിരൺ - മോഹൻകുമാർ / മോഹനകൃഷ്ണൻ
* ചിപ്പി രെഞ്ജിത്ത് - അനുമോളിന്റെ അമ്മ നന്ദിനി മോഹൻകുമാർ 
* ഗൗരി പി കൃഷ്ണൻ - അനുഗ്രഹ മോഹൻകുമാർ / അനുമോൽ / അനുമോൻ  
* സുചിത്ര നായർ - പത്മിനി "പപ്പി" 
* സോന ജെലിന - തമ്പുരു മോഹൻകുമാർ & ഐശ്വര്യ മഹീന്ദ്രൻ (ഇരട്ട വേഷം) 
* ബാലു മേനോൻ - ചന്ദ്രകുമാർ / ചന്ദ്രശേഖരൻ / ചന്ദ്രൻ 
* ഉമാ നായർ - നിർമ്മല "നിമ്മി" ചന്ദ്രൻ 
* മോഹൻ അയൂർ - പദ്മിനിയുടെ പിതാവ് മെലേദത്ത് വിശ്വനാഥൻ മേനോൻ 
* പ്രിയ മേനോൻ - പത്മിനിയുടെ അമ്മ രുക്മിണി വിശ്വനാഥൻ 
* ഇന്ദിര തമ്പി - ശ്രീമംഗലത്ത് ദേവകിയമ്മ, മോഹൻ, ചന്ദ്രന്റെ അമ്മ 
* രാജ്കുമാർ - ഡി വൈ എസ് പി ജയരാജ് / ജയൻ, പത്മിനിയുടെ അമ്മാവൻ 
* സീമ ജി. നായർ - ഭദ്ര / കല്യാണി, അനുമോളിന്റെ അമ്മായി 
* സാജി സൂര്യ - ഡ്രൈവർ സുദേവൻ 
* നന്ദു പോത്തുവൽ - നന്ദഗോപൻ / നന്ദൻ / നന്ദു മാമാൻ, അനുമോളിന്റെ അമ്മാവൻ 
* രാജീവ് പരമേശ്വർ - മഹീന്ദ്രൻ / മഹി, തംബുരുവിന്റെ യഥാർത്ഥ പിതാവ് 
* അനുശ്രീ ചെമ്പകശ്ശേരി - അർച്ചന മഹീന്ദ്രൻ / അച്ചു 
* ദിവ്യ ജയീഷ് നായർ - നന്ദിനി
* മനു വർമ്മ - ഡോക്ടർ ജി കെ, മോഹന്റെ സുഹൃത്ത് 
* ഇന്ദുലേഖ - ദേവി ടീച്ചർ 
* ജെ. പല്ലശ്ശേരി - കലപ്പുരക്കൽ മാധവൻ, നിർമ്മലയുടെ പിതാവ് 
* ഗിരിജ പ്രേമാൻ - നിർമ്മലയുടെ അമ്മ യശോദമ്മ 
* ദീപിക മോഹൻ - മഹേശ്വരിയമ്മ, മഹീന്ദ്രന്റെ അമ്മ 
* വിപിൻ ജെയിംസ് - പ്രമോദ് കൃഷ്ണൻ 
* രവികൃഷ്ണൻ ഗോപാലകൃഷ്ണൻ - സൈമൺ 
* വിജയാനന്ദനായി സന്തോഷ് കേശവൻ 
* ഹരീന്ദ്രൻ - വിനോദ് 
* യതിക്കുമാർ - അനന്തൻ / അനന്ത മൂർത്തി 
* കൈലാസ് നാഥ് - വാസുദേവൻ / വാസു അണ്ണൻ, മേനോന്റെ കാര്യസ്ഥൻ 
* ജെ പത്മനാഭൻ തമ്പി - വേണുഗോപാലൻ തമ്പി / തമ്പി അന്നൻ, ക്ഷേത്ര സമിതി പ്രസിഡന്റ് 
* കോട്ടയം റഷീദ് - മാമാചൻ, മെക്കാനിക്ക് 
* ആനന്ദ് തൃശ്ശൂർ - സുരേഷ് 
* രാഘവൻ - ദേവൻ (അനുമോളിന്റെ സ്വാമി മുത്തഷൻ) 
* ഗീത നായർ - ലക്ഷ്മി ദേവൻ 
* ശരിക മേനോൻ - പ്രിയ സുരേഷ് 
* നീരാജ - നീരാജ, നിർമ്മലയുടെ സഹോദരി 
* ബിജി രാജ് - നീരാജയുടെ ഭർത്താവ് സതീശൻ 
* ബേബി മേഘ മഹേഷ് - നീരാജയുടെയും സതീഷന്റെയും മകൾ 
* F.J. തരകൻ - ജേക്കബ് തരകൻ 
* രാജ്‌മോഹൻ - എസ്‌ഐ രാജ്‌മോഹൻ 
* സിന്ധു വർമ്മ - മമാച്ചന്റെ ഭാര്യ 
* ശ്രീകാല - കാർത്തിയായാനി 
* കലാധരൻ - സ്വാമി 
* അംബൂരി ജയൻ - ജയന്തൻ
* തിരുമല രാമചന്ദ്രൻ - ബാലൻ 
* കുട്ടിദേതി വിലാസിനി 
* മനു ഗോപിനാഥൻ - ബാലു
* സച്ചിൻ എസ്.ജി - സുമേഷ് 
* അച്ചു സുഗന്ധ് - പപ്പികുഞ്ജു 
* നരിയപുരം വേണു

## മറ്റ് ഭാഷകളിലെ പതിപ്പുകൾ

## കുറിപ്പുകൾ
സൂര്യ ടിവിയിലെ *പാട്ടുകളുടെ പാട്ട്* എന്ന പരമ്പരയ്ക്ക് ശേഷം മലയാളത്തിലെ രണ്ടാമത്തെ സംഗീത പരമ്പരയാണ് വാനമ്പാടി.

## റഫറൻസുകൾ

വർഗ്ഗം:മലയാള ടെലിവിഷൻ പരിപാടികൾ
വർഗ്ഗം:ടെലിവിഷൻ പരിപാടികൾ
വർഗ്ഗം:ടെലിവിഷൻ പരമ്പരകൾ
വർഗ്ഗം:മലയാളം ടെലിവിഷൻ പരമ്പരകൾ
ജോർജ് ബിഡോ

ഫ്രാൻസിന്റെ വിദേശകാര്യ മന്ത്രിയും പ്രധാനമന്ത്രിയുമായിരുന്ന രാഷ്ട്രീയക്കാരനാണ് **ജോർജ് ബിഡോ**. ഇംഗ്ലീഷ്: **Georges-Augustin Bidault** (; 5 ഒക്റ്റോബർ 189927 ജനുവരി1983). രണ്ടാം ലോക മഹായുദ്ധകാലത്ത് ഫ്രഞ്ച് പ്രധിരോധത്തിൽ സജീവമായിരുന്ന ജോർജ് യുദ്ധാനന്തരം ഫ്രാൻസിന്റെ വിദേശകാര്യ മന്ത്രിയായും പ്രധാന മന്ത്രിയായും നിരവധി തവണ സേവനമനുഷ്ഠിച്ചു. 

## ജീവിതരേഖ
ഫ്രാൻസിലെ അലിയെ എന്ന ജില്ലയിലെ മൗലെ എന്ന സ്ഥലത്താണ് ബിഡോ ജനിച്ചത്. പാരിസ് സർവ്വകലാശാലയിൽ പഠിച്ച് അദ്ദേഹം ഒരു കലാശാലാ ചരിത്ര അദ്ധ്യാപകനായിത്തീർന്നു. 1932 ൽ അദ്ദേഹം  ഫ്രഞ്ച് കത്തോലിക് അസ്സോസിയേഷന്റേയും ഇടതുപക്ഷ ആന്റി ഫാഷിസ്റ്റ് ദിനപ്പത്രമായ ഔബേയുടേയും സ്ഥാപനത്തിൽ നിർണ്ണായകമായ പങ്കു വഹിച്ചു. ആ പത്രത്തിൽ അദ്ദേഹം എഴുതിയിരുന്ന കോളത്തിൽ 1938 ലെ മ്യൂണിച്ച് കരാറിനെതിരെ പ്രതിഷേധിച്ചു.  

## രണ്ടാം ലോകമഹായുദ്ധകാലത്ത്
രണ്ടാം ലോക മഹായുദ്ധം പൊട്ടിപ്പുറപ്പെട്ടതിനുശേഷം അദ്ദേഹം ഫ്രഞ്ച് സൈന്യത്തിൽ ചേർന്നു. ഫ്രാൻസിന്റെ പതനത്തിനിടെ പിടിക്കപ്പെട്ട അദ്ദേഹം കുറച്ചുകാലം ജയിലിലടയ്ക്കപ്പെട്ടു. 1941 ജൂലൈയിൽ മോചിതനായ ശേഷം ലിയോണിലെ ലൈസി ഡു പാർക്കിൽ അദ്ധ്യാപകനായി. ഫ്രഞ്ച് റെസിസ്റ്റൻസിന്റെ ലിബർട്ടോ ഗ്രൂപ്പിൽ ചേർന്നു, ഒടുവിൽ കോംബാറ്റുമായി ലയിച്ചു. ഒരു ഭൂഗർഭ പ്രസ്സും കോംബാറ്റ് അണ്ടർഗ്രൗണ്ട് ദിനപത്രവും സംഘടിപ്പിക്കാൻ ഴാൻ മൗലിൻ അദ്ദേഹത്തെ നിയമിച്ചു.

ചെറുത്തുനിൽപ്പിനുള്ള അദ്ദേഹത്തിന്റെ പ്രവർത്തനത്തിൽ, അദ്ദേഹത്തിന്റെ സ്വകാര്യ അഡ്മിനിസ്ട്രേറ്റീവ് അസിസ്റ്റന്റ് ലോറ ഡൈബോൾഡ് അദ്ദേഹത്തെ സഹായിച്ചു. 

സ്പെയിൻകാർ അദ്ദേഹത്തെയും മറ്റുയർന്ന പദവിയിലിരിക്കുന്ന പലരേയും മിറാൻഡ ഡി എബ്രോയിൽ ഇന്റേർണ്മെന്റ് കാമ്പിൽ തടവിലാക്കി 

നാഷണൽ കൗൺസിൽ ഓഫ് റെസിസ്റ്റൻസിന്റെ രൂപീകരണത്തിൽ ബിഡോൾട്ട് പങ്കെടുത്തു, ഗസ്റ്റപ്പോ മൗലിനെ പിടിച്ചെടുത്ത ശേഷം അദ്ദേഹം അതിന്റെ പുതിയ ചെയർമാനായി. 1944-ൽ അദ്ദേഹം ഒരു റെസിസ്റ്റൻസ് ചാർട്ടർ രൂപീകരിച്ചു, അത് യുദ്ധാനന്തര പരിഷ്കരണ പരിപാടിക്ക് ശുപാർശ ചെയ്തു. പാരീസിന്റെ വിമോചനത്തിനുശേഷം അദ്ദേഹം വിജയ പരേഡിൽ ചെറുത്തുനിൽപ്പിനെ പ്രതിനിധീകരിച്ചു. ഓഗസ്റ്റ് 25 ന് ചാൾസ് ഡി ഗല്ലെ അദ്ദേഹത്തെ താൽക്കാലിക സർക്കാരിന്റെ വിദേശകാര്യമന്ത്രിയായി നിയമിച്ചു. പോപ്പുലർ റിപ്പബ്ലിക്കൻ പ്രസ്ഥാനത്തിന്റെ (എംആർപി) സ്ഥാപകനായിരുന്നു അദ്ദേഹം.

സാൻഫ്രാൻസിസ്കോ കോൺഫറൻസിലെ നയതന്ത്രഞ്ജരുടെ നേതവായിരുന്നു ബിഡോ ,1945 ൽ ഈ കോൺഫറൻസിൽ വച്ച് ഐക്യരാഷ്ട്ര സെക്യൂരിറ്റി കൺസിലിലെ സ്ഥിരാംഗത്വം ഫ്രാൻസ് നേടിയെടുത്തു. 

## റഫറൻസുകൾ

വർഗ്ഗം:ഫ്രാൻസിന്റെ പ്രധാനമന്ത്രിമാർ
ഡഗ്ലസ് ഹൈഡ്

ഐറിഷ് സർവ്വകലാശാല അദ്ധ്യാപകനും ഭാഷാശാസ്ത്രജ്ഞനും ഐറിഷ് ഭാഷാ പണ്ഡിതനും രാഷ്ട്രതന്ത്രജ്ഞനും ആയിരുന്ന ഡഗ്ലസ് റോസ് ഹൈഡ്  (ഇംഗ്ലിഷ്: **Douglas Ross Hyde)**  (; 17 ജനുവരി1860 – 12 ജൂലൈ  1949), അയർലന്റിന്റെ ആദ്യ രാഷ്ട്രത്തലവൻ ആയിരുന്നു, (1938  മുതൽ ജൂൺ 1945 വരെ) ഗ്യാലിക് പരിവർത്തന സിദ്ധാന്തത്തിന്റെ പ്രധാന വക്താവായിരുന്ന അദ്ദേഹം ഗ്യാലിക് ലീഗിന്റെ പ്രസിഡന്റ് ആയിരുന്നു.

## റഫറൻസുകൾ

വർഗ്ഗം:ഐറിഷ് വാക്കുകളുള്ള ലേഖനങ്ങൾ
വർഗ്ഗം:ജനുവരി 17-ന് ജനിച്ചവർ
വർഗ്ഗം:1860-ൽ ജനിച്ചവർ
വർഗ്ഗം:ജൂലൈ 12-ന് മരിച്ചവർ
വർഗ്ഗം:1949-ൽ മരിച്ചവർ
കോണ്ര ന ഗയിഗ

ഗ്യാലിക് ലീഗ് എന്നറിയപ്പെടുന്ന **കോണ്ര ന ഗയിഗ** (ഇംഗ്ലിഷ്: ***Conradh na Gaeilge)*** (;  ഐറിഷ് ഭാഷയെ പ്രോത്സാഹിപ്പിക്കുന്ന ഒരു സാമൂഹിക സാംസ്കാരിക സംഘടനയാണ്. ഗാലിക് യൂണീയൻ പോലുള്ള 19 നൂറ്റാണ്ടിൽ രൂപീകരിക്കപ്പെട്ട നിരവധി സംഘടനകളിൽ നിനുത്ഭവിച്ച് 1983 ൽ ഡഗ്ലസ് ഹൈഡ്  ന്റെ അദ്ധ്യക്ഷതയിൽ സ്ഥാപിതമായി.

## റഫറൻസുകൾ

വർഗ്ഗം:ഐറിഷ് വാക്കുകളുള്ള ലേഖനങ്ങൾ
ശിവൻ (ഛായാഗ്രാഹകൻ)

കേരളത്തിൽ നിന്നുള്ള ഛായാഗ്രാഹകനും സംവിധായകനുമാണ് **ശിവൻ**. മലയാളത്തിലെ ആദ്യത്തെ പ്രസ് ഫോട്ടോഗ്രാഫർ ആയ അദ്ദേഹം ഫോട്ടോഗ്രഫിക്കു പുറമേ സിനിമ, ഡോക്യുമെന്ററി, സാഹിത്യം, നാടകം എന്നീ മേഖലകളിലും വ്യക്തിമുദ്ര പതിപ്പിച്ചിട്ടുണ്ട്. തിരുവിതാംകൂറിലെയും തിരു-കൊച്ചിയിലെയും പിന്നെ കേരളത്തിലെയും ആദ്യ ഗവ. പ്രസ് ഫൊട്ടോഗ്രഫറായിരുന്ന അദ്ദേഹം മൂന്നുതവണ ദേശീയ ചലച്ചിത്രപുരസ്കാരം നേടിയിട്ടുണ്ട്. പ്രശസ്ത ഛായാഗ്രാഹകരും സംവിധായകരുമായ സന്തോഷ് ശിവൻ, സംഗീത് ശിവൻ, സം​വി​ധാ​യ​ക​ൻ​ ​സ​‌​ഞ്ജീ​വ് ​ശിവ​ൻ എന്നിവർ മക്കളാണ്.

## ജീവിത രേഖ
1932​ ​മെയ് 14​ ന് ആലപ്പുഴ ജില്ലയിൽ ​ഹരിപ്പാട് പടീറ്റതിൽ​ ഗോപാല പിള്ളയുടെയും​ ഭ​വാ​നി​ അമ്മയുടെയും ആറുമക്കളിൽ രണ്ടാമനായി​ ​ജനനം.​ ശിവശങ്കരൻ നായർ എന്നാണ് യഥാർഥ പേര്. 1959 ൽ തിരുവനന്തപുരം സെക്രട്ടറിയേറ്റിന് സമീപം ശിവൻസ് സ്റ്റുഡിയോ എന്ന സ്ഥാപനം സ്ഥാപിച്ചു. സ്വപ്നം, യാഗം, കൊച്ചുകൊച്ചു മോഹങ്ങൾ, ഒരുയാത്ര, കിളിവാതിൽ, കേശു തുടങ്ങിയ സിനിമകൾ സംവിധാനം ചെയ്തു. സംഗീതജ്ഞൻ ശെമ്മങ്കുടിയുടേതടക്കം ഇരുപത്തിയഞ്ചിലധികം ഡോക്യുമെന്റെറികളും സംവിധാനം ചെയ്തിട്ടുണ്ട്. ചെമ്മീൻ എന്ന പ്രശസ്ത സിനിമയുടെ സ്റ്റിൽ ഫോട്ടോഗ്രാഫർ അദ്ദേഹമായിരുന്നു. തിരുവനന്തപുരത്ത് ഒരു സിനിമ പ്രൊഡക്‌ഷൻ യൂണിറ്റ് വേണമെന്നാഗ്രഹിച്ച ശിവൻ ചിത്രാഞ്ജലി സ്റ്റുഡിയോയുടെ ഉയർച്ചയ്ക്കുവേണ്ടി വലുതായി അധ്വാനിച്ചിട്ടുണ്ട്. ചന്ദ്രമണിയാണ് ഭാര്യ. ച​ല​ച്ചി​ത്ര​ സംവിധാ​യ​ക​ൻ​ ​സംഗീത് ശിവൻ,​ ​സംവിധാ​യകനും​ ഛാ​യ​ഗ്രാ​ഹ​ക​നു​മാ​യ​ ​സന്തോഷ് ശിവൻ,​ ​സംവിധായകൻ സഞ്ജീവ് ശി​വ​ൻ,​ സരിത രാജീവ് എന്നി​വ​ർ​ മക്കളാണ്.

2021 ജൂൺ 24 ന് തിരുവനന്തപുരത്ത് വെച്ച് ഹൃദയാഘാതം മൂലം അദ്ദേഹം അന്തരിച്ചു.

## ഔദ്യോഗിക സ്ഥാനങ്ങൾ
നിരവധി സംസ്ഥാന, ദേശീയ അന്താരാഷ്ട്ര ചലച്ചിത്രമേളകളുടെ ജൂറി അംഗമായിരുന്ന അദ്ദേഹം, ഇന്റർനാഷണൽ ചിൽഡ്രൻസ് ഫിലിം ഫെസ്റ്റിവലിന്റെ ജൂറി ചെയർമാൻ, ഫിലിം ഡെവലപ്‌മെന്റ് കോർപ്പറേഷൻ ബോർഡ് അംഗം, ലളിതകലാ അക്കാദമി എക്‌സിക്യൂട്ടീവ് ഇന്റർനാഷണൽ സെന്റർ ഓഫ് ഫിലിം ഫോർ ചിൽഡ്രൻ ആൻഡ് യങ്‌ അഡൽറ്റ്‌സ്, ഓൾ ഇന്ത്യ സിനിമാറ്റോഗ്രാഫിക്‌ അസോസിയേഷൻ സ്ഥാപക അംഗം, സൗത്ത് ഇന്ത്യൻ ഫിലിം ചേംബർ ആൻഡ് സിനി ടെക്‌നീഷ്യൻ അസോസിയേഷൻ അംഗം, മാക്ട ആജീവനാംഗം എന്നിങ്ങനെ നിരവധി ഔദ്യോഗിക സ്ഥാനങ്ങൾ വഹിച്ചിട്ടുണ്ട്.

## പുരസ്കാരങ്ങൾ
* അഭയം: കുട്ടികളുടെ ചിത്രത്തിനുള്ള ദേശീയ പുരസ്കാരം
* യാഗം: സംവിധാനത്തിനും ഛായാഗ്രഹണത്തിനുമുള്ള ദേശീയ അവാർഡ്

## അവലംബം

വർഗ്ഗം:മലയാളചലച്ചിത്രഛായാഗ്രാഹകർ
വർഗ്ഗം:ഇന്ത്യക്കാരായ ഫോട്ടോഗ്രാഫർമാർ
വർഗ്ഗം:മലയാളചലച്ചിത്രസംവിധായകർ
ചിൽഡ്രൺ അണ്ടർ എ പാം

വിൻസ്ലോ ഹോമർ വരച്ച വാട്ടർ കളർ പെയിന്റിംഗാണ് **ചിൽഡ്രൻ അണ്ടർ എ പാം** (അല്ലെങ്കിൽ **ചിൽഡ്രൻ അണ്ടർ പാം ട്രീ**). ബിബിസി ടിവി സീരീസായ ഫേക്ക് ഓർ ഫോർച്യൂൺ? രണ്ടാം എപ്പിസോഡിൽ ഈ ചിത്രം ചിത്രീകരിച്ചിരുന്നു.
## ഉത്ഭവം
1885 ൽ ബഹമാസിൽ ഈ ചിത്രം വരച്ചിട്ടുണ്ട്. ഈ ചിത്രം വാട്ടർ കളറിലും പെൻസിലിലുമാണ് വരച്ചിരിക്കുന്നത്.  അക്കാലത്ത് ബഹമാസിലെ കൊളോണിയൽ ഗവർണറായിരുന്ന സർ ഹെൻറി ബ്ലെയ്ക്കിന്റെ മൂന്ന് മക്കളെ ഇതിൽ ചിത്രീകരിക്കുന്നു.  അറേബ്യൻ വസ്ത്രധാരണത്തിൽ ഒരു ഫാൻസി ഡ്രസ് പാർട്ടിയിൽ പങ്കെടുക്കുകയായിരുന്നു അവർ. പാർട്ടിയിൽ വിൻസ്ലോ ഹോമറും പങ്കെടുത്തു. ലേഡി ബ്ലെയ്ക്ക് കുട്ടികളുടെ ചിത്രം വരയ്ക്കാൻ ആവശ്യപ്പെട്ടു. ഒലിവ് ബ്ലെയ്ക്കാണ് കേന്ദ്ര വ്യക്തിത്വം. അവരുടെ ഇരുവശത്തും അവരുടെ ഇളയ സഹോദരന്മാരായ മൗറീസും ആർതറും ഉണ്ട്. ഒലിവ് പിന്നീട് ജോൺ (ജാക്ക്) അർബുത്നോട്ടിനെ വിവാഹം കഴിച്ചു. അദ്ദേഹം ബീച്ച്കോംബർ കോളങ്ങൾ എഴുതിയിരുന്നു. പിന്നീടുള്ള വർഷങ്ങളിൽ ഒലിവിനെ അവരുടെ പേരക്കുട്ടികളിലൊരാൾ വിശേഷിപ്പിച്ചത് "a formidable looking woman of whom I was somewhat frightened".

ഫ്രെയിം ചെയ്തിട്ടില്ലാത്ത പെയിന്റിംഗ് പിന്നീട് ലേഡി ബ്ലെയ്ക്കിന്റെ നിരവധി ചിത്രങ്ങളിൽ ഉൾപ്പെടുത്തിയിട്ടുണ്ട്. അവർ സ്വയം ഒരു അമേച്വർ ആർട്ടിസ്റ്റായിരുന്നു. പെയിന്റിംഗ് അവരുടേതാണെന്ന് വീട്ടുകാർ വിശ്വസിച്ചു. ജമൈക്കയിലും ഹോങ്കോങ്ങിലുമുള്ള കൊളോണിയൽ സേവനത്തിനുശേഷം ബ്ലെയ്ക്ക്സ് അയർലണ്ടിലെ കൗണ്ടി കോർക്കിലെ യൂഗാലിലെ മർട്ടിൽ ഗ്രോവിലേക്ക് വിരക്തജീവിതം നയിച്ചു.

## കുറിപ്പുകൾ

വർഗ്ഗം:കുട്ടികളുടെ ചിത്രങ്ങൾ
ബനൂ തമീം

അറേബ്യയിലെ പ്രമുഖ ഗോത്രങ്ങളിലൊന്നാണ് **ബനൂ തമീം** (    ) അല്ലെങ്കിൽ **ബനീ തമീം  എന്ന തമീം കുടുംബം.** സൗദി അറേബ്യ, ഖത്തർ, ജോർദാൻ, ഇറാഖ് എന്നിവിടങ്ങളിൽ കാര്യമായ സ്വാധീനം ഈ കുടുംബത്തിനുണ്ട്. അൾജീരിയ, ഇറാൻ, പാകിസ്ഥാൻ തുടങ്ങിയേടത്തെല്ലാം തമീം കുടുംബത്തിന്റെ സാന്നിദ്ധ്യമുണ്ട്.   *അറബിയിൽ തമീം* എന്ന വാക്കിന്റെ അർത്ഥം ശക്തം, ദൃഢം, തികഞ്ഞത് എന്നൊക്കെയാണ്.  
## അവലംബം

വർഗ്ഗം:അറേബ്യയിലെ ഗോത്രവംശങ്ങൾ
ബെനഡിക്റ്റ് രണ്ടാമൻ

**ബെനഡിക്റ്റ് രണ്ടാമൻ മാർപാപ്പ**, ( ഇംഗ്ലിഷ്:**Pope Benedict II)** ()  ക്രി.വ. 684 മുതൽ തന്റെ മരണം വരെ റോമിന്റെ ബിഷപ്പ് അഥവാ മാർപാപ്പ ആയിരുന്നു. ജൂൺ 26 684 ലാണ് അദ്ദേഹം മാർപാപ്പയായി സ്ഥാനമേറ്റത്. അദ്ദേഹത്തിന്റെ തിരുനാൾ മേയ് 7 നാണ് ആഘോഷിക്കുന്നത്.

## റഫറൻസുകൾ
ഖലീഫ ബിൻ ഹമദ് അൽതാനി

ഷെയ്ഖ് ഖലിഫ ബിൻ ഹമദ് ബിൻ അബ്ദുല്ല ബിൽ ജസ്സിം ബിൻ മൊഹമ്മെദ് അൽ താനി (ഇംഗ്ലിഷ്:**Khalifa bin Hamad bin Abdullah bin Jassim bin Mohammed Al Thani** (1932 – 23 ഒക്ടോബർ 2016;  ) 1972 ഫെബ്രുവരി 27 മുതൽ 1995 ജൂൺ 27 ൽ തൻ്റെ മകൻ ഹമദ് ബിൻ ഖലിഫ അൽ താണിയാൽ സ്ഥാനഭൃഷടനാക്കപ്പെടുന്നതു വരെ ഖത്തറിൻ്റെ എമിർ (ഭരണാധികാരി) ആയിരുന്നു.  
## ജീവിതരേഖ

### ബാല്യകാലം

1932 ൽ ദോഹയിൽ ആണ് ഷെയ്ഖ് ഖലിഫ ജനിച്ചത്.  ഹമദ് ബിൻ അബ്ദുള്ള അൽ താനിയുടെ മകനും അബ്ദുള്ള ബിൻ ജാസ്സിം അൽ താനിയുടെ പൗത്രനുമായിരുന്നു അദ്ദേഹം. 

## ഔദ്യോഗികജീവിതം
1957 ൽ ഖലീഫയെ വിദ്യാഭ്യാസ മന്ത്രിയായി നിയമിച്ചു. തുടർന്ന് അദ്ദേഹത്തെ ഡെപ്യൂട്ടി എമിറായി നിയമിച്ചു.  1960 ഒക്ടോബർ 24 ന് പ്രത്യക്ഷത്തിൽ കീരീട അവകാശിയായി അദ്ദേഹം തിരഞ്ഞെടുക്കപ്പെട്ടു. 1960 കളിൽ അദ്ദേഹം പ്രധാനമന്ത്രിയായും ധനമന്ത്രിയായും സേവനമനുഷ്ഠിച്ചു. 

1972 ഫെബ്രുവരി 22 ന് ഷെയ്ഖ് ഖലീഫ ഖത്തറിന്റെ അമീറായി. അദ്ദേഹത്തിന്റെ കസിൻ എമിർ അഹ്മദ് ബിൻ അലി അൽ താനിയുടെ അധികാരം പിടിച്ചെടുത്തു. പല പാശ്ചാത്യ വാർത്താ ഏജൻസികളും ഇതിനെ അട്ടിമറിക്കൽ എന്ന് വിശേഷിപ്പിക്കുമ്പോൾ ഖത്തരി ജനത ഇതിനെ അധികാരത്തിന്റെ തുടർച്ചയായി കണക്കാക്കി. സർക്കാരിന്റെ പുനഃസംഘടനയുടെ പ്രക്രിയയായിരുന്നു അദ്ദേഹത്തിന്റെ പ്രാരംഭ പ്രവർത്തനം.  ഭരണകുടുംബത്തിലെ അംഗങ്ങളുടെ സാമ്പത്തിക ആനുകൂല്യങ്ങളും അദ്ദേഹം പരിമിതപ്പെടുത്തി.  അടുത്തതായി, ദൈനംദിന കാര്യങ്ങളിൽ അദ്ദേഹം ഒരു വിദേശകാര്യമന്ത്രിയെയും ഉപദേശകനെയും നിയമിച്ചു. 1972 ഏപ്രിൽ 19 ന് അദ്ദേഹം ഭരണഘടന ഭേദഗതി ചെയ്യുകയും കൂടുതൽ മന്ത്രിമാരെ നിയമിച്ച് മന്ത്രിസഭ വിപുലീകരിക്കുകയും ചെയ്തു. അംബാസഡോറിയൽ തലത്തിൽ നിരവധി വിദേശ രാജ്യങ്ങളുമായി നയതന്ത്ര ബന്ധം സ്ഥാപിച്ചു.

## റഫറൻസുകൾ
ഹമദ് ബിൻ ഖലീഫ അൽതാനി

ഷെയ്ഖ് ഹമദ് ബിൻ ഖലിഫ ബിൻ അബ്ദുല്ല ബിൻ ജാസ്സിം ബിൻ മൊഹമ്മെദ് അൽ താനി (ഇംഗ്ലിഷ്: Hamad bin Khalifa bin Hamad bin Abdullah bin Jassim bin Mohammed Al Thani (; ജനനം 1 ജനുവരി 1952) 1995 മുതൽ 2013 വരെ ഖത്തർ ഭരിച്ച എമിർ ആയിരുന്നു. അദ്ദേഹം അൽ താനി എന്ന ഖത്തറി രാജകുടൂംബാംഗമാണ്.  അദ്ദേഹത്തെ അച്ഛൻ എമിർ {Father Emir) എന്നാണ് ഖത്തറി സർക്കാർ ഇന്ന് അഭിസംബോധന ചെയ്യുന്നത്.  
## റഫറൻസുകൾ

വർഗ്ഗം:ഖത്തർ